Реализован пилот пројекат мапирања ризика у складу са ЕуроРАП стандардом на деоници пута Е-75 Београд - Нови Сад - Agencija za bezbednost saobraćaja, Republika Srbija\nNaslovna Analize i istraživanja Realizovani projekti Realizovan pilot projekat mapiranja rizika u skladu sa EuroRAP standardom na deonici puta E-75 Beograd - Novi Sad\nAgencija za bezbednost saobraćaja je realizovala pilot projekat iRAP/EuroRAP Srbija za deonicu puta E-75 od Beograda do Novog Sada (Batajnička petlja – Temerinska petlja). iRAP/EuroRAP protokol podrazumeva procenu bezbednosti puta sistemom ocenjivanja svrstavanjem deonica u pet definisanih kategorija rizika (EuroRAP) i procenu bezbednosti puta ocenjivanjem sistemom zvezdica (iRAP). Pilot projekat za deonicu od Beograda do Novog Sada je realizovan u saradnji sa Auto moto savezom Srbije, Ministarstvom unutrašnjih poslova – Upravom saobraćajne policije i Javnim preduzećem „Putevi Srbije“. Pilot projekat predstavlja uvod za realizaciju kompletnog mapiranja državnih puteva Republike Srbije u skladu sa iRAP/EuroRAP protokolom i standardom.\nEuroRAP protokol podrazumeva istraživanje rizika stradanja na deonicama puteva na osnovu broja i posledica saobraćajnih nezgoda. Standard u načinu izračunavanja i procene rizika je jedinstven a metodologija je pripremljena od strane eksperata EuroRAP-a i, zasnovana je na iskustvu istraživanja i mapiranja rizika u mnogim evropskim zemljama. iRAP protokol u osnovi zahteva snimanje deonica specijalizovanim vozilom koje snima najvažnije karakteristike puta i okoline sa aspekta bezbednosti saobraćaja.\nU okviru pilot projekta istraživane su sledeće kategorije rizika Crash risk per kilometer travelled – Individualni rizik stradanja, Crash density – Kolektivni rizik stradanja, Crash risk by road type – Rizik stradanja u odnosu na kategoriju puta i Potential crash savings – Potencijal za smanjenje stradanja (u pogledu ulaganja u infrastrukturne i druge mere). Za potrebe ovog istraživanja korišćeni su podaci o broju, vrstama i posledicama saobraćajnih nezgoda za trogodišnji period od 2008. do 2010. godine. Takođe, podaci o saobraćaju – PGDS (prosečni godišnji dnevni saobraćaj) odnose se na isti trogodišnji period (2008-2010).\nRealizacija pilot projekta imala je za cilj sagledavanje obima aktivnosti, mogućnosti i ograničenja za realizaciju kompletnog mapiranja rizika na mreži državnih puteva Srbije. Namera je da iRAP/EuroRAP ocenjivanje puteva i mapiranje rizika u narednim godinama postane standardni alat koji doprinosi unapređenju bezbednosti saobraćaja, na način promene u ponašanju od strane korisnika puteva (posebno na rizičnim deonicama), kao i na način otklanjanja nedostataka puta, opreme puta i okoline od strane upravljača puta (smanjenjem nivoa rizika na rizičnim deonicama).\nPilot projekat – deonica Beograd (Batajnička petlja) – Novi Sad (Temerinska petlja)\nCrash risk per kilometer travelled – Individualni rizik stradanja (.pdf 0,9MB)\nCrash density – Kolektivni rizik stradanja (.pdf 0,9MB)\nCrash risk by road type – Rizik stradanja u odnosu na kategoriju puta (.pdf 0,9MB)\nPotential crash savings – Potencijal za smanjenje stradanja (.pdf 0,9MB)


Back TURIZAM BANJE Specijalna bolnica Merkur: Svečano otvoren Balneo centar Fons medicus\nčetvrtak, 17 maj 2012 09:09\nOne se rade isključivo lekovitom toplom mineralnom vodom, bez ikakvih dodataka, a lekari kažu da je samo jedan ciklus od deset terapija ispiranja u toku godine – odlična preventiva protiv većine ozbiljih oboljenja uro-genitalnog trakta!\nVaginalna orošavanja se primenjuju kod: hroničnih zapaljenja urogenitalnog trakta ili grlića materice, balnegrupe III, V I VI, stanja posle zapaljenja i operativnih zahvata, steriliteta itd.\nOve bezbolne i neinvazivne terapije predstavljaju prvi stepen u lečenju steriliteta.\nTerapije klizmama se primenjuju kod hroničnog kolitisa, opstipacija, uceroznog kolitisa, Kronove bolesti, kod žena koje su ginekološki zračene itd.\nSpecijana bolnica Merkur je već godinama u investicijama koje donose unapređenje u svim sektorima. Tako je nabavkom nove opreme, oblaganjem zidova i podova granitnom keramikom, postavljanjem novog mobilijara i renoviranjem Ambulante za terapije uro-genitalnog trakta, završena i rekonstrukcija čitavog prizemlja zgrade Termomineralnog kupatila, u čijem sastavu je i Wellness centar, kade za kupanje, fizikalni bazen i Peloid centar.


23 Decembar 2010\nCentar za humanu politiku iz Doboja i KULT proveli su istraživanje o prijavljenoj imovini stranačkih kandidata za državni i entitetski nivo vlasti na izborima 2006. i 2010. godine. Rezultate istraživanja predstavili su na konferenciji za javnost održanoj 21. decembra u Media-centru u Sarajevu.\nPodaci o prijavljenoj imovini su prikupljeni, preneseni iz nepreglednih imovinskih kartona u pregledne tabele, analitički obrađeni, međusobno upoređeni (2006. s 2010.) i učinjeni dostupnim javnosti. Rezultati do kojih se došlo govore o tome da se vladajuće strukture sve više bogate u odnosu na građane koje zastupaju. Nepravovremeno prijavljivanje imovine, izostavljanje podataka, čak i onih osnovnih identifikacionih, zanemarivanje detaljnijeg opisa imovine, nepoštivanje zakonskih smjernica u popunjavanju izjave o imovinskom stanju i dr. pokazuju neodgovornost kandidata, za koju se bojimo da je uvertira za mnogo veću neodgovornost koja bi mogla slijediti nakon njihovog ulaska u vlast.\nProblem očigledno leži u činjenici da nemamo nadležno tijelo za ispitivanje istinitosti sadržaja u izjavama kandidata o imovinskom stanju, jer Agencija za prevenciju korupcije još nije imenovana, iako je donesen Zakon o njenom formiranju. Još veći problem je u tome što se činjenica da Centralna izborna komisija nije nadležna za sadržaj imovinskih kartona potencira u javnosti tokom izbornog procesa, što ohrabruje kandidate da svoje izjave o imovini modeliraju na način koji im odgovara. Nadamo se da će naše istraživanje biti doprinos reguliranju ove oblasti, da će probuditi interes javnosti i da ćemo na sljedećim izborima imati korektniji odnos kandidata prema ovoj zakonskoj obavezi.\n11 Decembar 2010\nUdruženje KULT je jednodnevnom vršnjaškom edukacijom za mlade Ilidže i Istočne Ilidže obilježilo 10. decembar - Međunarodni dan ljudskih prava. Učenici i učenice srednjih škola su se, u Obrazovno-raznodnom centru za mlade SPAJALICA, na zanimljiv i originalan način, upoznali sa pojmom ljudskih i omladinskih prava uz volontere/ke Udruženja KULT koji studiraju pravne nauke. Generalna skupština Ujedinjenih nacija je na zasjedanju 10. decembra 1948. g. donijela Univerzalnu deklaraciju o ljudskim pravima. Ukazujući na značaj tog dokumenta za cijelo čovječantsvo, 10. decembar se obilježava kao Međunarodni dan ljudskih prava. Na edukaciji su predstavljene teme vezane za historijat ljudskih prava, njihovu katalogizaciju, popis prava garantiranih u Ustavu BiH i najvažnijim međunarodnim i evropskim dokumentima koji se primjenjuju u našoj zemlji. Posebna pažnja je posvećena omladinskim pravima i načinu njihovih ostvarivanja u BiH. Učesnici/ce vršnjačke edukacije su bili upoznati i sa odnosom između volonterizma i ljudskih prava, te su pozvani/ne da se aktivno uključe u društvene procese u svojim sredinama.


Kako se ispravlja #VALUE! greška u funkciji CONCATENATE - Office podrška\nKako se ispravlja #VALUE! greška u funkciji CONCATENATE\nVažno: U programu Excel 2016, aplikaciji Excel Mobile i usluzi Excel Online, CONCATENATE je zamenjen funkcijom CONCAT. Iako je funkcija CONCATENATE i dalje dostupna radi kompatibilnosti sa prethodnim verzijama, trebalo bi da razmislite o korišćenju funkcije CONCAT jer nudi mnogo više mogućnosti.\nJedna od situacija u kojima ćete najčešće naići na grešku #VALUE! kada koristite CONCATENATE jeste kada pokušate da napravite nisku koja sadrži referencu ćelije koja ima grešku, kao što je #VALUE!.\nU sledećem primeru želimo da spojimo D2, E2 i F2, a E2 ima grešku #VALUE!.\nZbog greške u ćeliji E2 funkcija prikazuje grešku #VALUE!. Da bi funkcija ispravno radila, morate da zamenite grešku nekom vrednošću koja nije pogrešna. Možete da napravite formulu koja proverava da li referenca ćelije sadrži grešku, a ako sadrži, prikazuje tekstualnu nisku u kojoj se umesto greške pojavljuje 0 (ili možete da zamenite 0 svojim tekstom, ali ćete tekst morati da stavite pod znake navoda – „Vaš tekst“).\nOvakva formula će funkcionisati:\nKako to funkcioniše? Funkcija IF koristi funkciju IFERROR da odredi da li E2 sadrži grešku, a ako sadrži, funkcija CONCATENATE kombinuje vrednosti iz ćelija D2, E2 i F2 (funkcija zamenjuje grešku nulom) i prikazuje dobijenu tekstualnu nisku. Imajte na umu da formula takođe koristi razmake („ “) kako bi razdvojila vrednosti.\nIspravljanje greške #VALUE! pomoću formule CONCATENATE u programu Excel 2003 i starijim verzijama\nAko dobijate grešku #VALUE! u programu Office Excel 2003 ili starijim verzijama, morate da opozovete izbor u polju za potvrdu „Prelazna evaluacija formula (TFE)“ u programu Excel. Pratite korake navedene u članku Greška #VALUE! prilikom spajanja ćelija kako biste rešili ovaj problem.\nDa li imate pitanje vezano za određenu funkciju?\nIspravljanje greške #VALUE!\nKako izbeći neispravne formule\nUpotreba provere grešaka radi otkrivanja grešaka u formulama\nSve Excel funkcije (abecedno)\nSve Excel funkcije (prema kategoriji)


Vlada Brčko distrikta odobrila isplatu: Za pomoć preduzećima 4.130.189 KM | BL Portal\nVlada Brčko distrikta odobrila je danas isplatu 4.130.189 KM kao pomoć za april preduzećima u distriktu čije je poslovanje ugroženo epidemijom virusa korona.\nŠef vladinog Odjeljenja za privredni razvoj, sport i kulturu Pero Gudeljević rekao je na konferenciji za novinare nakon vanredne sjednice Vlade da su subvencije odobrene za 1.774 preduzeća u kojima je zaposleno ukupno 7.940 radnika.\nOn je naveo da su odbijena 144 zahtjeva jer pojedina preduzeća nisu ispunjavala uslove, odnosno nisu imala smanjenje prometa ili nisu plaćala sve obaveze prethodnih godina.\n“Jedan od uslova je bio da je u preduzećima, koja imaju pravo na subvencije, pad prometa 20 i više odsto u odnosu na isti period prošle godine”, pojasnio je Gudeljević.\nOn je rekao da bi novac preduzećima trebalo da bude isplaćen za četiri dana, te da se nada da će Skupština novim rebalansom u septembru obezbijediti još sredstava za ove namjene, jer su sva do sada izdvojena sredstva u potpunosti potrošena. Gudeljević je podsjetio da su odobrena sredstva izdvojena po Zakonu o ublažavanju negativnih ekonomskih posljedica izazvanih stanjem prirodne nesreće zbog kovida 19.\nTags: Brčko distrikt, pomoć, preduzeća


Dejvid Vujić sa Vučićem o uspomenama na misiju “Apolo“\nIzvor: RTS, 23.Jul.2019, 15:01\nPredsednik Srbije Aleksandar Vučić razgovarao je danas sa Dejvidom Vujićem, poslednjim iz grupe Amerikanaca srpskog porekla, koji su radili na svemirskom programu "Apolo" šezdesetih i sedamdesetih godina prošlog veka. Vujić je sa predsednikom Vučićem podelio uspomene i anegdote iz rada na svemirskom programu Apolo i detalje iz misije na Mesec, saopštila je Kancelarija za saradnju s medijima predsednika Srbije. >> Pročitaj celu vest na sajtu RTS <<\nAleksandar Vučić je rekao da su ljudi u Srbiji ponosni na grupu Amerikanaca srpskog porekla koji su učestvovali u programu "Apolo" i njihov doprinos tom velikom dostignuću za čovečanstvo.\nPredsednik Vučić je zahvalio Vujiću što, iako Amerikanac po rođenju, nije zaboravio svoje korene i što na najbolji način predstavlja srpski narod u Americi.\nPrema Vučićevim rečima, ljudi kao Dejvid Vujić su mnogo učinili i čine za približavanje Srbije i Amerike.\nDejvid Vujić je ispričao da je njegova porodica uvek s ponosom čuvala srpski jezik, veru i običaje i trudila se da okupi srpsku zajednicu u njihovom gradu i šire.\nSa predsednikom Vučićem podelio uspomene i anegdote iz rada na svemirskom programu "Apolo" i detalje iz misije na Mesec.\nPredsednik Vučić je rekao da je impresivno iz prve ruke slušati takva svedočanstva i zahvalio Ambasadi SAD i ambasadoru Kajlu Skotu što su, u okviru obeležavanja 50. godišnjice sletanja na Mesec, podsetili na zasluge "srpske Apolo sedmorke".\nPodsetio je na svoj raniji susret sa Dejvidom Vujićem pre dve godine u Vašingtonu i savete gospodina Vujića da se Srbija posveti digitalizaciji i modernim tehnologijama.\nTo je, kako se navodi, sada jedan od glavnih pravaca u radu Vlade Srbije.\nVučić: Vujić učinio mnogo na približavanju SRB i SAD\nPredsednik Republike Srbije Aleksandar Vučić razgovarao je danas sa Dejvidom Vujićem, poslednjim iz grupe Amerikanaca srpskog porekla, koji su radili na svemirskom programu Apolo šezdesetih i sedamdesetih godina prošlog veka, i rekao da smo u Srbiji ponosni na njih i njihov doprinos tom velikom...


Električni automobili na sajmu u Kini – Top vesti\nElektrični automobili na sajmu u Kini\nod Petar od 26. rujna 2020.\nZvezde kineskog Sajma automobila s elektro-pogonom (FOTO)\nU Pekingu je danas otvoren veliki Sajam automobila, prvi međunarodni skup tog sektora ove godine pošto su svi ostali otkazani zbog pandemije korona virusa.\n0Piše: Beta 26. septembra 2020. 21.02 Izmenjeno: 21.09\nDesetine novih modela električnih vozila su glavne zvezde Sajma, od kojih proizvođači nekih obećavaju domet veći od 600 kilometara s jednim punjenjem baterija što je više od mnogih modela s klasičnim, benzinskim motorima.\n„Nisan“ je prikazao svoj potpuno električni terenac „Ariia“, za koji kaže da može da s jednim punjenjem baterija pređe do 610 kilometara.\nŠtand budućeg modela američkog „Tesle“ je privukao veliki broj posetilaca, kao i modeli kineskih proizvođača.\nRenomirani proizvođači „Folksvagen“ i BMW nameravaju da potupno električne modele proizvode u Kini dok drugi proizvodjači iz inostranstva očekuju da Kina, prva veća privreda koja je počela da se oporavlja od pandemije, pomogne povećanju prodaje i smanji njihove višemilionske gubitke.\nPrethodna objava Od 24.000 džamija tek ih je 15.000 koje su cijele


Filip Vujanović "skandalozno čašćava"\nFilip Vujanović “skandalozno čašćava”\nV. B.\t 11. novembra 2016. 17:09\nLider opozicionog Demosa Miodrag Lekić sastao se danas sa šefom Delegacije EU u Podgorici Aivom Oravom i predočio mu da predsednik Crne Gore Filip Vujanović “skandalozno čašćava” svoju partiju mandatarom iako nije još utvrđena parlamentarna većina.\nVujanović, rekao je Lekić, osnovne demokratske principe.\n“Time Vujanović pod naredbama svog partijskog šefa (Mila Đukanovića), ne samo da poslušno krši demokratska pravila, nego otvoreno ponižava manjine vršeći pritisak na partije manjinskih naroda. Ovo drastično uzurpiranje elementarnih principa demokratije mora biti predmet interesovanja i Evropske unije”, kazao je Lekić.\nŠed delegacije EU uručio je danas Lekiću Izveštaj EU o Crnoj Gori za 2016.\nTom prilikom, predsednik Demosa je naglasio značaj Izveštaja za crnogorsku političku i ukupnu javnost imajući, kako je istakao, u vidu nesumnjivo većinsku volju građana Crne Gore za što brže integracije zemlje u Evropsku uniju.\n“Aktuelna vlast je dobrim delom savladala evropsku retoriku pritom često nastavljajući sa antievropskom praksom. Građani nisu zadovoljni da se proces evropskih integracija pretežno svodi i na normativnu delatnost bez stvarnih usvajanja evropskih standarda”, kazao je Lekić evropskom diplomati.\nTokom razgovora posebno je bilo reči o proteklim izborima i dubokoj političko institucionalnoj krizi koja je zatim usledila.\nLekić je ponovio da opozicija ne može smatrati izbore slobodnim i regularnim, posebno u „uslovima objavljenog državnog udara“, saopšteno je iz Demosa.


Goreo automobil u garaži Promenade - Novi Sad\nGoreo automobil u garaži Promenade\n08:08:00 17.08.2020, Komentara: 0\nNovi Sad - Manji požar izbio je juče oko 19 časova u Promenadi, a kako je za 021 potvrđeno u upravi ovog tržnog centra, vatra je izbila na vozilu "citroen", parkiranom u garaži Promenade, na nivou 0B.\nKako ističu u upravi Promenade, nakon što je izbio požar, dim je odmah aktivirao prskalice, oglasio se protivpožarni alarm, a objekat je za svaki slučaj evakuisan. Sve rampe su bile podignute, pa su posetioci slobodno i uredno mogli da napuste objekat.\nObezbeđenje je počelo da gasi vatru, a ubrzo stigli i vatrogasci pa je požar vrlo brzo lokalizovan.\nInače, kako navode u Promenadi, struja se automatski isključila u lokalima, jer je takav sistem MUP tražio da bude instaliran, kako se eventualna muzika iz butika ne bi mešala sa obaveštenjem sa razglasa.\nTačan uzrok požara na automobilu nije poznat, šteta na vozilu je znatna, dok sam objekat tržnog centra nije pretrpeo nikakve posledice.


Društvo sudija zabrinuto zbog odnosa vlasti prema ombudsmanu\nDruštvo sudija Srbije saopštilo je da je veoma zabrinuto zbog „neprimerenog i neprihvatljivog“ načina na koji se visoki državni zvaničnici odnose prema ombudsmanu Saši Jankoviću koji, kako se navodi, savesno, odgovorno i u skladu sa zakonom obavlja tu funkciju.\nDruštvo sudija u saopštenju navodi da je ombudsman nezavisan i samostalan u obavljanju poslova utvrđenih zakonom i niko nema pravo da utiče na njegov rad i postupanje.\n„Omalovažavanje rada ombudsmana protivpravno je i nedopustivo pošto se na taj način podriva ustavni položaj Zaštitnika građana, zastrašuju nadležni organi koji po njegovoj prijavi treba da postupaju i ometa njihov rad“, dodaje se.\n„Vladavina prava može da postoji samo ako svaki od državnih organa postupa savesno, odgovorno i u okviru svojih, zakonom propisanih, nadležnosti i ne ometa druge državne organe u vršenju njihovih nadležnosti“, zaključuje Društvo sudija Srbije.\n← NDNV: Primereno kazniti napadača na reportera portala 021.rs\n„Građani reporteri“ & (Komunalna) policija →


SES ponovo bez odluke o minimalcu, Vlada na potezu\n14.09.2015. Zbog neslaganja predstavnika sindikata i poslodavaca, Socijalno-ekonomski savet ni danas nije usaglasio dogovor o visini minimlane cene rada po radnom času za 2016, pa se očekuje da će odluku o tome u utorak doneti Vlada Srbije. Zbog neslaganja predstavnika sindikata i poslodavaca, Socijalno-ekonomski savet ni danas nije usaglasio dogovor o visini minimlane cene ...\nSES: Bez odluke o visini minimalne cene rada za 2016.\n08.09.2015. Članovi Socijalno-ekonomskog saveta nisu na današnjoj sednici doneli odluku o visini minimalne cene rada za 2016. godinu, a sledećeg ponedeljka biće održana nova sednica tog tela kad će biti poznat konačan stav SES-a po tom pitanju, izjavio je predsednik Unije poslodavaca Srbije Nebojša Atanacković. Članovi Socijalno-ekonomskog saveta nisu na d...\nSindikati javnog sektora: Zaposleni diskriminisani predloženim zakonom\n04.08.2015. Predstavnici samostalnih sindikata javnog sektora smatraju da se predloženim zakonom o maksimalnom broju zaposlenih u javnom sektoru zaposleni stavljaju u diskriminišući i u nepovoljniji položaj u odnosu na zaposlene u preduzećima u restrukturiranju, rečeno je danas na konferenciji za novinare. Sindikati se ne slažu ni sa time što se donosi po hi...\nNajavljen protest sindikata 1. maja u Beogradu\n27.04.2015. Savez samostalnih sindikata Srbije i Ujedinjeni granski sindikati Nezavisnost organizovaće u Beogradu u petak, 1. maja, protestno okupljanje radnika. "Oni kojima nije dobro doći će na protest, a oni koji dobro žive organizovaće 1. maja roštiljijade", rekao je predsednik UGS "Nezavisnost" Branislav Čanak. On je upozorio da se prava...


NOVI VRTIĆ SA 150 MESTA ZA NAJMLAĐE ZRENJANINCE: Investicija vredna 55 miliona dinara – Zrenjanin\n17/06/2020 22/06/2020 List Zrenjanin\nPresecanjem vrpce, danas je u naselju Putnikovo svečano otvoren vrtić „Bubamara“. Ovaj značajan projekat realizovan je uz pomoć Ministarstva privrede i sredstava Republike Srbije i grada Zrenjanina. Vrtić će sa radom krenuti od 1. septembra, a obezbeđeno je 150 mesta za mališane. Vrednost investicije iznosi 55 miliona dinara. Kako je izjavio gradonačelnik Čedomir Janjić, ovo je dvadeseti objekat Predškolske ustanove koji je obezbeđen za našu decu, a oko 2.500 mališana u njih je smešteno svake godine.\n– Zahvaljujući pre svega pomoći Ministarstva privrede, koje nam je obezbedilo sredstva u iznosu od 17 miliona, izgradili smo ovaj vrtić. Nadam se da ćemo i sledeći projekat zajednički uraditi, a to izgradnja vrtića na Bagljašu, u ulici 9. januara, koji je neophodan Gradu – rekao je gradonačelnik.\nOvo je prvi vrtić u ovom delu grada, a kako je rekao, Janjić veruje da će naši sugrađani i njihova deca biti zadovoljni ustanovom, kao i da će moderan i dobro opremljen vrtić biti pun početkom školske godine.\nVladimir Petrović, direktor Predškolske ustanove Zrenjanin, ocenjuje da je izgradnja ovakvog objekta dokaz da Grad vodi računa o najmlađim sugrađanima.\n– Objekat je najsavremenije opremljen, i imaće sve potrebne grupe, od jaslenih do najstarijih. U vrtiće će biti primljena sva deca koja su za mesto konkurisala u maju, jer je Zrenjanin jedan od retkih gradova u kojem ne postoje liste čekanja za vrtiće – izjavio je Petrović.\nPetrović je istakao da, kada je u pitanju stručni kadar, neće biti preraspodela, već da će se zaposliti stručni kadar koji je na raspolaganju. Takođe je dodao da je vrtić ovog kapaciteta bio potreban ovom delu grada, kao i da će rasteretiti jedan deo Bolnice, Berberskog, a možda čak i deo predškolskih ustanova na Bagljašu.\n← IN MEMORIAM: Preminuo novinar Slavko Popov\nGRADONAČELNIK JANJIĆ POSETIO ,,VINEKS”: Rešen dugogodišnji problem u Lukićevu →


Najviše izvozimo setove provodnika za paljenje motornih vozila\nObjavljeno 09.01.2017. u 18h\nU periodu od januara do novembra 2016. godine ostvaren je obim spoljnotrgovinske robne razmene Srednjobanatskog regiona od 499.607.074 evra, što u odnosu na ostvareni nivo robne razmene u istom periodu prethodne godine čini povećanje od 4,5 %.\nOvaj obim spoljnotrgovinske razmene učestvuje u ukupnom obimu spoljnotrgovinske razmene Republike Srbije sa 1,78 %, a u odnosu na Vojvodinu sa 6,96 %.\n-Od svih pet opština u Srednjobanatskom regionu, najveći obim spoljnotrgovinske robne razmene ostvario je Zrenjanin u iznosu od 428,1 milion eura ili 85,6 % od ukupnog obima koji je realizovalo pet opština u regionu. Privreda srednjebanatskog regiona izvezla je na strana tržišta proizvode u vrednosti od 273.240.501 evro, dok je ostvaren uvoz za jedanaest meseci 2016.godine u iznosu od 226.366.573 evra, kažu u Regionalnoj privrednoj komori Zrenjanin.\nPosmatrano po zemljama najveći izvoz roba ostvaren je u:\nNEMAČKA 87,4 miliona evra\nREPUBLIKA MAKEDONIJA 15,2\nCRNA GORA 7,2\nNajveći uvoz ostvaren je iz sledećih zemalja:\nNEMAČKA 79,4 miliona evra\nČEŠKA REPUBLIKA 3,4\n-Najveći suficit za period januar-novembar 2016. godine ostvaren je u razmeni sa Italijom u iznosu od 26,5 miliona evra, dok je najveći deficit ostvaren sa Rumunijom i iznosi 20,3 miliona evra. Na ovakav rezultat u spoljnotrgovinskoj razmeni regiona presudan uticaj imala je kompanija DAD Draexelmaier koja je u analiziranom periodu potreban obim repromaterijala uvozila iz Rumunije, navode u Regionalnoj privrednoj komori Zrenjanin.\nTagovi:izvoz zrenjanin, Privredna komora, uvoz zrenjanin, Vesti Zrenjanin\nNagrađene kompanije koje doprinose razvoju privrede regiona (VIDEO)\nPotpisan sporazum o saradnji Privredne komore i Grada Zrenjanina


Zarobljeni ukrajinski mornari tokom suđenja u Moskvi, april 2019.\nMeđunarodni tribunal za pomorsko pravo, sa sedištem u nemačkom gradu Hamburgu, presudio je da Rusija mora da oslobodi tri ukrajinska ratna broda sa 24 mornara - zaplenjena u novembru prošle godine. Ruska mornarica ih je zarobila u Kerčanskom tesnacu, koji povezuje Crno i Azovsko more.\nTribunal je zatražio njihovo hitno oslobađanje naloživši Rusiji i Ukrajini da ne preduzimaju mere koje bi otežale njihov spor.\n"Tribunal napominje da je svaka radnja koja se odnosi na ratne brodove nanosi ozbiljnu štetu dostojanstvu i suverenitetu države i ima potencijal da potkopa njenu nacionalnu bezbednost", saopštio je predsednik suda Jin-Hjun Paik.\nRusija zaplenila tri broda ukrajinske mornarice, EU i NATO pozvali na uzdržanost\nOdluka Tribunala je konačna i strane u sporu imaju obavezu da je sprovedu. Takođe, Rusija i Ukrajina do 25. juna treba da predaju izveštaje o incidentu.\nUkrajina je već tražila oslobađanje mornara i povratak zaplenjenih brodova, ali Moskva nije prihvatila zahtev ili slične pozive EU.\nNovoizabrani ukrajinski predsednik Volodimir Zelenski izjavio je da bi, u slučaju da Rusija oslobodi ukrajinske mornare i brodove, to bio prvi signal ruskih vlasti da su spremne na okončanje sukobva sa Ukrajinom.\n“Odluka tribunala je jasan signal Rusiji da ne može nekažnjeno kršiti međunarodno pravo”, napisala je na društvenoj mreži Fejsbuk zamenica ukrajinskog ministra spoljnih poslova Olena Zerkal. Ona je dodala da očekuje od Rusije da brzo postupi po presudi. Njena sadržina se ubrzo našla i na Tviter nalogu Ministarstva spoljnih poslova Ukrajine.\nRusko ministarstvo spoljnih poslova reagovalo je saopštenjem da nije Rusija nije bila učesnica postupka i da namerava da odbrani svoju poziciju – tvrdeći da arbitraža nije bila nadležna za razmatranje incidenta u Kerču.\nBilateralni sporazum daje i Rusiji i Ukrajini pravo da koriste Azovsko more, koje se nalazi između njih i povezano je Kerčkim tesnacem sa Crnim morem. Napetosti su intenzivirale nakon što je Rusija, u suprotnosti sa međunarodnim pravom, anektirala ukrajinsko poluostrvo Krim.\nRusija je Krim pripojila 2014. godine od kada i traju konstantne napetosti između Rusije i Ukrajine - kao i sukobi na istoku zemlje čiji su učesnici državne vojne snage i proruski pobunjenici.\nUkrajina uvela ratno stanje zbog sukoba sa Rusijom\nRusija šalje dodatne protivvazdušne rakete na Krim\nNATO razmatra zahtev Ukrajine za podršku zbog ruskog napada


LSV: Vojvodina da traži zaštitu Strazbura | Autonomija\nLiga socijaldemokrata Vojvodine (LSV) pozvala je danas Vladu Vojvodine da zaštitu prava građana pokrajine APV zatraži pred Evropskim sudom za ljudska prava u Strazburu, nakon što je Ustavni sud Srbije osporio više od 20 članova Zakona o nadležnostima Vojvodine.\n“Ovakva odluka Ustavnog suda predstavlja očigledno kršenje kolektivnih prava građana Vojvodine, posebno ako se uzme u obzir činjenica da u članu 20. Ustava Srbije piše da se dostignuti nivo ljudskih i manjinskih prava ne može smanjivati”, naveo je LSV u saopštenju za javnost.\nOcenjuje se da Ustav Srbije koji omogućava da se umanjuju nadležnosti iz oblasti socijalne zaštite prava dece, trudnica i samohranih roditelja, zaštite životne sredine, nauke, šumarstva i niza drugih oblasti, kojem smetaju evropske vrednosti, a naročito Srem, Banat i Bačka – “grubo vređa Vojvodinu”.\n“Sada je više nego jasno da su građani Vojvodine bili u pravu kada su poslušali poziv LSV na bojkot ustavnog referenduma i kada Ustav u Vojvodini nije prošao”, piše u saopštenju.\nDodaje se da je odluka Ustavnog suda doneta nekoliko nedelja nakon izbora Tomislava Nikolića na funkciju predsednika Srbije i istoga dana kada je potpisan sporazum o formiranju republičke vlade “koja se sastoji od stranaka i pojedinaca koji su i ukinuli autonomiju Vojvodine”.\n“Ustavnom sudu Srbije smetaju i kancelarija Vojvodine u Briselu i definicija Novog Sada kao glavnog grada. To isto je smetalo i predsedniku SNS Tomislavu Nikoliću prilikom rasprave o zakonu o nadležnostima u republičkom parlamentu novembra 2009. godine”, navodi se u saopštenju za javnost.


Poslednja provera u Sloveniji\nPovratak u Beograd se približio i ostalo je još samo da igrači trenera Aleksandra Stanojevića večeras od 18.00 časova odigraju generalnu probu pred početak nove takmičarske sezone, a rival će im biti ekipa Rostova.\nŠansu na ovom susretu će dobiti prvotimci koji su tokom proteklih 15 dana boravka u Sloveniji pokazali najviše i koji su u ovom trenutku najbliži startnoj postavi na susretu protiv Proletera 17. jula. Mada, u stručnom štabu naglašavaju da nema fudbalera kojima je mesto u timu zagarantovano i da je svaki dan ovo dokazivanje, tim pre što već 22. jula ekipu očekuje i prvi meč kvalifikacija za Ligu konferencija protiv Dunajske Srede, pa je rotacija igrača sasvim očekivana.\nNa terenu u Gornjoj Radgoni trebalo bi da se nađe i povratnik Rikardo Gomeš, koji je u nedelju, 4. jula u pobedi nad Krakovijom (3:0) odigrao uvodnih pola sata meča i plan je da danas odigra nešto duže.\nOdmah nakon odigrane utakmice, koju možete pratiti na našem jutjub kanalu, kao i na TV Arena sport ekspedicija Partizana se vraća u Beograd, igrači dobijaju dva slobodna dana i u sportskom centru u Zemunu će se ponovo okupiti u nedelju, 11. jula.


Šta znamo o delta soju koji nam lupa na vrata - epiCentar INFO\nŠta znamo o delta soju koji nam lupa na vrata\nPosebno zbog toga što su mnogi građani putovali u zemlje gdje ima delta soja, te činjenice da im je, po povratku u Srpsku, potvrđena zaraza.\nKako su za Srpskainfo rekli u Institutu za javno zdravstvo RS, o kojoj varijanti korone je kod njih riječ znaće se kad bude urađena sljedeća faza sekvencioniranja. U svakom slučaju, struka prognozira da će pomenuti soj do septembra biti dominantan u svim zemljama.\nDobro je što su, kako tvrde stručnajci, sve vakcine protiv korone koje su dostupne u velikoj mjeri efikasne i protiv ovog soja. Neka istraživanja pokazuju da je kod delta varijante dva puta veća vjerovatnoća da će nevakcinisani završiti u bolnici nego u slučaju alfa soja ili takozvane britanske varijante korone. Prema posljednjim podacima, u Srpskoj je protiv korona virusa kompletno vakcinisano tek 13 odsto punoljetnih građana, a stručnjaci upozoravaju da nam je za kolektivni imunitet potrebno 70 do 80 odsto vakcinisanih.\nTags: britanski soj, Delta soj, društvo, korona virus, simptomi, vakcinacija\nPrevious I narednih dana velike vrućine, tek u ponedjeljak ugodnija temperatura\nNext BiH: Sutra i do 41 stepen, budite oprezni


Jučerašnji maratonski razgovori u Briselu ulivaju nadu da će se u aprilu postići sporazum o severu Kosova, ali kompromisi koji slede mogu imati velike uticaje i na Kosovu i u Srbiji, ocenjuju analitičari na Kosovu.\nKako ističu, potrebno je još malo kupovine vremena kako bi se kosovska i srpska javnost pripremila za jedno takvo rešenje.\nDogovor o severu nije ni blizu ali ni daleko, izvestan napredak je učinjen, a konačan zaključak se očekuje 2. aprila, ishod je jučerašnji sastanak premijera Kosova i Srbije uz posredstvo visoke predstavnice EU, Catherine Ashton.\nArdian Arifaj iz kosovskog Instituta za istraživanje i razvoj politika kaže da su jučerašnji maratonski razgovori potvrda velikog pritiska međunarodne zajednice na obe strane da se dogovor postigne, što je sada veoma verovatno da se desi na narednoj rundi najavljenoj za 2. april.\nArifaj ističe da su obe strane u teškim pozicijama zbog samih ustava Kosova i Srbije, te da je sigurno da će svaka strana morati da napravi ustupke.\n“Kada je u pitanju Kosovo, onda je pitanje da li će Kosovo ostati funkcionalna država ili ne, jer ako se severu daju neka ovlašćenja koja nisu ni u zakonu, ni u Ustavu ni u Ahtisarijevom planu, to će značiti da Kosovo postaje kao Bosna, da postaje nefunkcionalna država. To nije ni u interesu Kosova, ni regiona a ni medjunarodne zajednice. Zato Priština ostaje pri stavu da se asocijaciji ne daju izvršna i zakonodavna ovlašćenja.\nNi za Srbiju to nije najbolje rešenje jer izgleda da Srbija ne brine o kosovskim Srbima nego samo o tome kako da u Beogradu koja partija izgleda bolje. To je neka unutrašnja politička borba koja utiče na dijalog. Inače, ni za kosovske Srbe nije najbolje rešenje ova asimetrija, Srbi koji žive na severu a koja nisu većina Srba na Kosovu da imaju drugačija prava od onih u drugom delu”, kaže Arifaj.\nSrbi na severu Kosova poručili su da ne žele da menjaju državu i da će se protiviti svakom sporazumu koji predviđa prostiranje kosovske vlasti u tom delu.\nA jedan od predstavnika Srba sa centralnog Kosova, Ranđel Nojkić, ističe da jučerašnje izjave pregovarača ulivaju poverenje da će se dogovor postići.\n“Zapravo, najavljivano je da se baš juče neće moći postići sporazum, ali je dobro to da nema prekida dijaloga, da su i jedna i druga i treća strana optimistične u smislu da će do dogovora doći. To jasno govori da su u pitanju još neki detalji koji trebaju da se njišu, i verovatno je potrebno još malo kupovina vremena kako bi se srpska i kosovska javnost pripremila za jedno ovako rešenje, s obzirom da je to zaista jedan prelomni trenutak i u politici Beograda koju vodi prema Prištini ali i u politici Prištine prema severu Kosova”, kaže Nojkić.\nOn dodaje i da uključenost i Filipa Rikera u ovom procesu govori da je diplomatija u pravom smislu preuzela odgovornost da se dođe do rešenja.\nI kosovski analitičar, Arifaj, ističe da je međunarodna zajednica ta koja je najviše zainteresovana da se postigne uspeh, kao inicijator ovog procesa, obzirom da ni Srbija ni Kosovo nisu bili spremne za dijalog ni za normalizaciju odnosa.\n“Kosovo i Srbija nisu spremne za normalizaciju odnosa. Obe strane su daleko od neke prave normalizacije odnosa i trebaće još više napora ne samo političara nego i celog društva kako bi se postigla ta prava normalizacija odnosa”, poručio je Arifaj.


Beč: „Pacijenti znaju najbolje“ - Eurocomm-PR\nBeč: „Pacijenti znaju najbolje“\nU glavnom gradu Austrije uskoro će u 10. okrugu biti podignut novi centar za obolele od dijabetesa.\nNovitet je da prvi put u Austriji konkretnom planiranju prethodi obimna akcija uključivanja pacijenata u proces donošenja odluka koje ih se tiču. Oboleli pacijenti, njihove porodice kao i stručnjaci pozvani su da učestvuju u kreiranju budućeg centra. Ljudi sa dijabetesom se pozivaju da na osnovu iskustava kreiraju zadatke i tokove.\n„Pacijenti znaju najbolje koja im je podrška potrebna“, kaže član gradskog veća zadužen za socijalna pitanja, pitanja zdravstva i sport, Peter Haker. „Trebalo je da uključivanje pacijenata već odavno bude deo terapijske ponude, posebno kod hroničnih oboljenja kada je lična odgovornost odlučujuća za dalji tok bolesti.“\nUčešće u procesu donošenja odluka obaviće se putem interneta među ljudima sa dijabetesom u Beču. Upitnik će biti na raspolaganju i na bosanskom, hrvatskom, srpskom, kao i na turskom jeziku.\nU Beču živi oko 130.000 ljudi sa dijagnostikovanim dijabetesom, sa tendencijom rasta. Ovo oboljenje stavlja zdravstveni sistem kako strukturno tako i strateški pred velike izazove pošto je pacijentima pored akutnog medicinskog zbrinjavanja potrebna i kontinuirana nega, da bi smanjili kasnije štete i smrtnost uzrokovanu dijabetesom. U Austriji je dijabetes na petom mestu po uzročnicima smrtnosti.\nNovi centar treba da doprinese jačanju opšteg medicinskog i internističkog zbrinjavanja u oblasti primarne zaštite kao i rasterećenju bolničkih ambulanti.\nPlanirani prvi prijem pacijenata biće na leto 2021. godine.\nLink ka upitniku:\nBezbednost u turizmu u vreme korona krize Pročitajte više\nIzložba „Najbolje evropske građevine“ u Beču Pročitajte više\nBeč - testiranje aktivne supstance za potencijalno lečenje Covid-19 Pročitajte više\nMetro linija U6 u potpunosti klimatizovana Pročitajte više\nSubvencionisani stanovi od sada i za kategoriju "samohrani roditelj" Pročitajte više


U januaru ove godine Viši sud u Pančevu osudio je na pet godina zatvora Danijela Č. (25) iz Banatske Subotice zbog produženog krivičnog dela obljuba nad detetom. Ovaj muškarac teretio se da je u periodu od 20. jula 2017. godine do 24. avgusta 2017. godine imao polne odnose sa trinaestogodišnjom devojčicom, nakon čega je ona zatrudnela.\nKako su naveli, sudsko veće u svojoj odluci polazilo je najpre od činjenice da su okrivljeni i devojčica pripadnici jedne nacionalne manjine.\n“Apelacioni sud u Beogradu je najpre okolnosti konkretnog događaja cenio u sklopu sociološko - kulturoloških osobenosti te navedene etničke zajednice u pogledu obrasca bračnih i porodičnih odnosa, koje se između ostalog, odnose na rano stupanje u polne odnose i rano zasnivanje zajednice života”, stoji u obrazloženju presude.\n“Apelacioni sud je imao na umu i individualne karakterestke okrivljenog, i to pre svega činjenice da okrivljeni potiče iz porodice slabijeg socijalno - ekonomskog stanja, da je napustio školovanje u trećem razredu srednje škole zbog azilarnog boravka u Nemačkoj, da je okruvljeni skromnog fonda znanja...”, navodi se u presudi.\nPresuda Apelacionog suda kontradiktorna je sa obrazloženjem prve presude u ovom slučaju koju je doneo sud u Pančevu. Prvostepeni sud naveo je da nije prihvatio stav odbrane koja je tokom postupka isticala da okrivljeni nije postigao svest o zabranjenosti dela, jer je pripadnik jedne etničke zajednice kojoj je rano stupanje u polne odnose deo kulture.\n"Viši sud u Pančevu stoga je, nakon što je izveo niz dokaza u postupku, saslušao svedoke i veštake, utvrdio da je ovaj muškarac bio svestan zabranjenosti dela za koje mu se sudilo, pre svega što je “pre prvog stupanja u polne odnose sa detetom insistirao na starosnoj dobi oštećene i imao tačnu predstavu o broju njenih godina, što nedvosmisleno ukazuje da mu je bilo poznato da je stupanje u polne odnose sa detetom nedopušteno”, piše u obrazloženju prvostepene presude u ovom slučaju.


Tramp dolazi u Evropu sa novim moćnim oružjem protiv Rusije - Sputnjik Srbija\n08:19 04.07.2017 (osveženo 12:11 04.07.2017) Preuzmite kraći link\nNa sastanku sa liderima evropskih država u Varšavi Donald Tramp će tražiti povećanje isporuka američkog prirodnog gasa u Evropu, javlja Rojters, pozivajući se na Belu kuću.\nNa sastanku koji bi trebalo da se održi u četvrtak u poljskoj prestonici, Tramp će objaviti da Vašington namerava maksimalno da olakša američkim kompanijama isporuke gasa u Centralnu i istočnu Evropu.\nRepublikanci, od kojih se mnogi zalažu za oštriji stav prema Rusiji, podržavaju isporuke gasa kao politički potez, navodi autor članka.\nPovećanje izvoza američkog gasa smanjiće mogućnosti Rusije u regionu, izjavio je bivši glavni komandant zajedničkih snaga NATO-a u Evropi Džejms Džons.\n„Izvozeći energente i pomažući državama koje nemaju dovoljno sopstvenih resursa da budu samostalnije i manje zavisne SAD mogu pokazati sopstvenu dobrotu“, rekao je on.\nOčekuje se da će Sjedinjene Države zauzeti treće mesto u svetu po obimu izvoza gasa već 2020. godine. Međutim, prezasićeno tržište može, bez obzira na sve Trampove napore, ograničiti rast američkog izvoza energenata, naglašavaju autori. Rusija, osim toga, ima dosta prednosti na evropskom tržištu — geografsku blizinu i posedovanje cevovoda.\nU Evropi očekuju da Tramp saopšti stav Vašingtona o „Severnom toku 2“, gasovodu koji planira da se izgradi preko Baltičkog mora do Nemačke. Senat SAD je odobrio nove sankcije protiv Moskve koje prete evropskim kompanijama kaznom za učešće u zajedničkim projektima sa Rusijom. Ovo je izazvalo negativnu reakciju nemačkog rukovodstva.


Niška televizija » Sve spremno za Sednicu Vlade u Nišu (VIDEO)\nTagovi: jubilej, Prvi svetski rat, sednica Vlade\nČitav državni vrh sutra će biti u Nišu. Vlada premijera Aleksandra Vučića zasedaće u Banovini i to na dan kada je, pre tačno jednog veka, Nikoli Pašiću, tadašnjem predsedniku Vlade smeštene u ovom niškom zdanju, stigao telegram o objavi Velikog rata.\nZbog sutrašnje sednice Vlade, potpuno će biti obustavljen saobraćaj u Šumatovačkoj ulici i Keju Mike Paligorića, na delu izmedju tvrđavskog, i mosta kod bivšeg Grčkog konzulata, a iz istog razloga, izmeštaju se i trase prigradskog prevoza koje saobraćaju ovim ulicama.\nNa početku Prvog svetskog rata, od 26. jula 1914. do 16. oktobra 1915.godine, Niš je bio ratna prestonica Srbije i u zgradi Banovine se nalazilo sedište srpske Vlade i Ministarstva inostranih poslova.\nPovodom obeležavanja 100 godina od početka Prvog svetskog rata, Vlada će sutra održati svečanu sednicu u zgradi Banovine, odnosno Univerziteta u Nišu. Osim svečarskog dela, sednica će imati i radni karakter, u kome se – prema preliminarnim najavama, očekuje odlučivanje i o važnim državnim pitanjima.\nSednica će biti održana u sedištu Univerziteta u Nišu u 16 sati i biće otvorena za medije, najavila je vladina Kancelarija za saradnju s medijima.\nZbog održavanja sednice Vlade Republike Srbije u Nišu, sutra će od 11h do 16h biti potpuno obustavljen saobraćaj u ulicama Kej Mike Paligorića i Šumatovačka – na delu od Bulevara 12. februar do Tvrđave.\nU navedenom periodu linije javnog prigradskog prevoza broj 14, 14A, 15, 16, 17 i 17L će u smeru ka prigradskoj autobuskoj stanici saobraćati preko Mosta Mladosti ulicama: Kralja Stevana Prvovenčanog, Vožda Karađorđa, Generala Milojka Lešjanina, Kneginje Ljubice i Bulevara 12. februar.\nPodsetimo, pre tačno jednog veka, 28. jula 1914. godine, započeo je Prvi svetski rat – mesec dana nakon atentata u Sarajevu, u kojem su ubijeni prestolonaslednik nadvojvoda Franc Ferdinand i njegova supruga. Austro-Ugarska je tog 28. jula objavila rat Srbiji, a time je, kako će se ispostaviti, počeo i Prvi svetski rat.\nPošto je Beograd bio na samoj granici sa Austrijom, Srbija je gotovo neprekidno, tokom 19. i početkom 20. veka, imala i drugu prestonicu. Istoričari navode da je od vremena oslobođenja juznih okruga, 1878. godine, ta prestonica je bio Niš, a pre 1878. godine druga prestonica Srbije bio je Kragujevac.


PRODAJNA GALERIJA "BEOGRAD" » PRISUSTVO 16. avgust – 3. septembar 2012.\nod 16.8.2012. do 03.9.2012.\n16. avgust – 3. septembar 2012.\nU Prodajnoj galeriji Beograd publika će imati priliku da pogleda video rad Svetlane Volic, nastao kao deo intimnog kazivanja u kojem se smenjuju mandati subjekta, odnosno objekta opserviranog noćnim snimkom video kamere. Ključne za ovaj rad postaju estetizovane slike ili lepe slike, kako ih autorka naziva i koje „uvek u sebi kriju izvesnu dozu frustracije, usamljenosti i melanholiju“. U 16 minuta dugom filmu, koji se vrti u loop-u, redukovani gestovi tela i mimike sinhronizovani su u svojevrsnu koreografiju svetla i senke, introspektivni prostorni crtež, elemente koji otvaraju pitanja na temu percepcije, sećanja i aktivnog vremena samospoznaje.\nDa li možemo reći da se video instalacija Svetlane Volic, može pogledati obrnuto?! Ili, kako sama autorka kaže, da se kroz kameru koja se razume kao unutrašnje oko, može primetiti ono što svakog čini uznemirenim u prostoru gde do tada nije obitavao. Video instalacija Prisustvo se baš odnosi na oslobađanje… ne puko oslobađanje na koje smo navikli kroz buran XX vek, već na drugo oslobađanje – video slike, koja je postala dokument stvarnosti koji do tada nije primenjivan u umetnosti. Slike koje se kreću su u današnjem svetu važne i u sebi nose informaciju koja se mora na adekvatan način i razumeti.\nPredrag Terzić, vizuelni umetnik (iz predgovora kataloga)\nSvetlana Volic (1974) diplomirala i magistrirala na FLU, odsek slikarstvo 2002. Realizovala je veliki broj prostornih i video instalacija za pozorišta i scenske događaje. Učestvovala je na više samostalnih i na preko pedeset grupnih izložbi, simpozijuma i festivala u zemlji i inostranstvu.


Završen Reli Dakar, Sagmajster na 59. poziciji :: Sportal\nD.N. / Blic online - Vest objavljena: 01:00 - 01.12.2015\nOn je kao šesti u današnjem nastupu trijumfovao ukupnim vremenom 51 čas, deset minuta i 37 sekundi, a drugi je, sa 62 minuta i 52 sekunde zaostatka bio Norvežanin Pal Anders Uljevalseter. Treće mesto pripalo je Čileancu Fransisku Lopezu Kontradu koji je 14 etapa prevezao za oko sedam minuta sporije od Uljevalsetera. Sagmajster je u odnosu na pobednika Desprea ostvario za 26 sati, 47 minuta i 47 sekundi slabiji rezultat ali je činjenica da se našao među 75 onih koji su motorom prebrodili sve izazove slavnog relija pohvalna sama po sebi.\nU konkurenciji vozača automobila slavni Karlos Sainc, dvostruki reli-šampion sveta, po prvi put u svojoj bogatoj karijeri došao je do trijumfa na Reliju Dakar. Nadmetanje u ovoj konkurenciji bilo je izuzetno uzbudljivo jer je Sainc ukupnim rezultatom od 47 sati i deset minuta za svega 132 sekunde nadmašio Nasera Al-Atijaha, klupskog kolegu iz Folksvagena.\nReli Dakar Karlos Sainc Gabor Sagmajster Siril Despre Ostali sportovi


Triatlon: Anja Davidović, Vladimir Kokanov, Dušan Zarić i Luka Gligorić prvaci Vojvodine -\n9. septembra 2019.0684\nNa popularnom kupalištu Štrand, u Novom Sadu, 8. septembra održana je trka prvenstva Vojvodine u sprint triatlonu (0.75km plivanja – 20km bajka – 5km trčanja).\nTK Tamiš iz Pančeva je u Novi Sad otputovao sa 24 takmičara koji su u svoj grad doneli 12 medalja. Najuspešniji su bili Anja Davidović koja je bila najbrža juniorka i pobednica u apsolutnoj konkurenciji svih žena na trci. Pored nje „zlatni“ su bili i Vladimir Kokanov među juniorima, Luka Gligorić među starijim kadetima, Dušan Zarić među mlađim kadetima i Srđan Živojinović među mlađim seniorima, takmičari između 19 i 23 godine.\nTriatlon sezona u Srbiji će se završiti 22. septembra u Beogradu kada će se na Adi Ciganliji održati veliki triatlonski spektakl jer će se u jednom danu održati tri različite trke za različite takmičarske kategorije. Najpre će u ranim jutarnjim časovima biti održana trka otvorenog prvenstva Srbije u dugom triatlonu (1.9km plivanja – 90km bajka- 21.1km trčanja), nakon toga sledi trka prvenstva Beograda u akvatlonu za kadete a finale dana je trka Evropskog kupa za juniorke i juniore. Na svim ovim trkama učestvovaće veliki broj TeKaTejaca od kojih se očekuju dobri rezultati\nRelated tags : anja davidovićdušan zarićluka gligorićtriatlon klub pančevotriatlon klub tamišvladimir kokanov\n16. maja 2020.01052\n18. maja 2021.0307\n6. jula 2022., 19:01


Pjongjang opet lansirao, ne zna se šta - B92\nSeul -- Dva dana nakon što je Pjongjang potvrdio da je testirana nova raketa, prva posle šest meseci, jutros su sa istoène obale lansirana dva projektila.\nIzvor: Tanjug sreda, 15.09.2021. | 07:50\nNaèelnik združenog generalštaba južnokorejske vojske saopštio je da su severnokorejski projektili danas lansirani u pravcu teritorijalnih voda istoène obale Korejskog poluostrva, ali nije pružio više detalja o tipu projektila, prenosi AP.\nTass je potvrdio da je Severna Koreja u razmaku od pet minuta lansirala dva projektila u pravcu Japanskog mora, ali u izveštaju Rojtersa se navodi da je vlada u Tokiju izrazila nadu da severnokorejski projektil neæe pasti u teritorijalne vode Japana.\nSeverna Koreja je u ponedeljak saopštila da je tokom vikenda dva puta testirala novorazvijenu krstareæu raketu, a državni mediji opisali su raketu kao "strateško oružje od velikog znaèaja", implicirajuæi da je projektil razvijen s namerom da se naoruža nuklearnim bojevim glavama.\nStruènjaci ukazuju da severnokorejski test upuæuje na zakljuèak da Severna Koreja nastoji da pojaèa svoj arsenal oružja zbog zastoja u pregovaraèkom procesu sa Vašingtonom.\nOvo najnovije lansiranje izvedeno je dok je kineski ministar spoljnih poslova Vang boravio u Seulu u poseti južnokorejskom predsedniku Mun Dža-inu i drugim visokim zvaniènicima kako bi ih podstakao da sa Pjongjangom reaktiviraju suspendovanu nuklearnu diplomatiju.\nPregovori izmedju Sjedinjenih Amerièkih Država i Severne Koreje u zastoju su od 2019. godine, kada su Amerikanci odbacili predlog Pjongjanga za ublažavanje sankcija u zamenu za demontažu jednog zastarelog nuklearnog objekta.\nKimova vlada je do sada odbacivala pokušaje Vašingtona da se dijalog obnovi, zahtevajuæi da Bajdenova administracija odustane od svoje "neprijateljske" politike.\nPonovni poèetak severnokorejskih testiranja može se tumaèiti i kao pokušaj da se izvrši pritisak na Bajdenovu administraciju zbog diplomatskog zamrzavanja nakon što Kim nije uspeo da se dogovori sa bivšim predsednikom Donaldom Trampom o smanjivanju vojnih potencijala u zamenu za ekonomsku pomoæ.


Srbija ponovo uvela vize za državljane Irana - Aviatica\nSrbija ponovo uvela vize za državljane Irana\nNakon kritika iz EU i zbog povećanog broja migranata, Srbija ponovo uvela vize za državljane Irana.\nDatum / Date: 12.10.2018.\nVlada Srbije je 8. oktobra donela odluku o prestanku važenja Odluke o ukidanju viza za ulazak u Republiku Srbiju za državljane Islamske Republike Iran. Ova odluka je dan kasnije objavljena u Službenom glasniku, a stupa na snagu osmog dana od dana objavljivanja ili 17. oktobra.\n„Vizni režim sa Iranom je ponovo uveden jer je jedan broj građana te zemlje, na žalost, zloupotrebio ukidanje viza“, izjavio je ministar unutrašnjih poslova Nebojša Stefanović u Skupštini Srbije.\nČak su tri iranske aviokompanije obavljale redovan saobraćaj između dve zemlje nakon što su ukinute vize. Osim Iran Air-a, Teheran i Beograd su povezivali i Mahan Air i Qeshm Air. Ove dve su čak letove obavljale sa širokotrupnim avionima velikog kapaciteta. Nedeljno je bilo i šest letova od čega tri ili četiri velikim avionima čiji je kapacitet preko 250 putnika.\nPočetkom godine kada je do Beograda leteo samo Iran Air (nacionalna aviokompanija Irana) broj putnika u dolasku je bio do 1000 na mesečnom nivou. Sa ulaskom još dve kompanije na tu liniju ovaj broj se značajno povećao i iznosio je preko 1000 na nedeljnom nivou. Prema podacima do kojih je došla Aviatica, broj putnika na povratnimn letovima, iz Beograda za Teheran je od 30 do 40% manji nego na dolaznim letovima.\nPostojala je jasna sumnja da su ti putnici koji se ne vraćaju nakon završenog paket aranžmana u srpskoj prestonici zapravo ilegalni imigranti koji, najčešće, preko Bosne i Hercegovine (prelaskom Drine) traže dalje put na Zapad. Broj iranskih imigranata je povećan u zemljama EU, zbog čega je Srbiji upućena oštra kritika, a nezvanično su se iz nevladinog sektora pojavile informacije da EU planira da kazni Srbiju ponovnim uvođenjem viza za naše državljane.\nTokom septembra, dve iranske aviokompanije Qeshm Air i Mahan Air, iznenada otkazuju sve preostale letove ka Beogradu uprkos i dalje veoma jakoj potražnji, što znači da su već tada znali da Srbija ponovo planira uvođenje viznog režima. Iran Air i dalje leti dva puta nedeljno, ali je pitanje da li će se i ovi letovi nastaviti.\nIranIran AirMahan AirQeshm AirSrbijavize


Nikola Samardžić: Evropska kolona potrebna Srbiji na izborima, to nisu ni vlast ni SzS | Autonomija\nNikola Samardžić: Evropska kolona potrebna Srbiji na izborima, to nisu ni vlast ni SzS\n"Evropska integracija podrazumeva ulazak u NATO, prihvatanje činjenica o zločinačkoj politici i njenim žrtvama iz devedesetih"\nIstoričar i osnivač organizacije političkog centra Glas, Nikola Samardžić, izjavio je da je Srbiji potrebna „evropska kolona“ na izborima, navodeći da to nisu ni vlast ni Savez za Srbiju (SZS).\n„Dugo sam u partijskoj i u vanpartijskoj politici. Prihvatljive su mi sve razumne odluke, ujedno i nama kao organizaciji koja će okupljati iskusne aktiviste umesto amatera i mediokriteta koji su zaposeli opoziciju, vlast da ne komentarišem“, rekao je Samardžić za današnje izdanje lista Danas, na pitanje da li će Glas možda izaći na izbore ili podržati neku od opcija.\nOn je rekao da je potrebna evropska kolona na izborima i da to nisu ni vlast ni SZS, kao i da je njegova ideja „o programskoj evropskoj koaliciji koja će ponuditi jasan plan, kako da Srbija u narednih deset godina uđe u prestižno evropsko društvo“.\nPo njegovim rečima, evropska integracija podrazumeva ulazak u NATO, „prihvatanje činjenica o zločinačkoj politici i njenim žrtvama iz devedesetih“, kao i da je ulazak u NATO uspostavljanje institucionalnog partnerstva sa SAD, Kanadom.\nOn je rekao da je u ovom trenutku opozicija je u procesu previranja, prekomponovanja.\n„Moj cilj je pre svega da utičem upravo na prekomponovanje i formiranje zajedničke, ali verodostojne evropske liste: evropsko opredeljenje svih aktivnih političkih subjekata trebalo je da bude jasno još 12. marta 2003, a ne 2018“, rekao je Samardžić.\nNa pitanje da li očekuje s jeseni jači pritisak na vlast i masovnije proteste, on je rekao da to zavisi od vlasti.\n„Vučić je sve nervozniji, buše ga iznutra i spolja, i sve je više straha u tome verbalnom brutalizmu“, rekao je Samardžić.


Partije iznad zakona, prinudna naplata samo građanima!\nPartije iznad zakona, prinudna naplata samo građanima!\nBahato i samovoljno ponašanje ne samo partijskih drugova, koji su besplatno koristili rezervisana parking-mesta u centru Beograda, već i Sekretarijata za saobraćaj, čiji su prethodni čelnici mimo Odluke o javnim parkiralištima to prećutno odobravali i na taj način budžet grada oštetili za višemilionski iznos, potvrdilo je da zakoni, akti, pravilnici i odluke – ne važe isto za političke stranke i građane.\nDok uterivači dugova zaplenjuju imovinu i prinudno naplaćuju račune građanima, stranke uspevaju da izbegnu sud.\nNaime, u Odluci o javnim parkiralištima precizno se navodi da korisnik opšteg parkirališta sa rezervacijom, osim naknade, plaća i lokalnu komunalnu taksu. Međutim, u Sekretarijatu za saobraćaj objašnjavaju da su „u prethodnom periodu političkim strankama odobravane rezervacije parking-mesta bez obaveze plaćanja.“\nInače, iznos koji se plaća za korišćenje rezervisanog parking-mesta propisan je Odlukom o lokalnim komunalnim taksama. Taksa za parkiranje jednog vozila dnevno, od 7 do 17 časova, iznosi 511 dinara, dok je tokom 24 sata 1.698 dinara.\n– Sredinom 2014. pristupilo se reviziji rezervisanih parking-mesta uključujući i ona odobrena političkim strankama – kažu u Sekretarijatu. – Saopšteno im je da mogu da nastave sa korišćenjem pod istim uslovima kojima se odobravaju za pravna lica koja nisu oslobođena plaćanja lokalne komunalne takse i naknade. Samo dve su prihvatile navedene uslove i podnele zahtev za rezervaciju parking-mesta. Uplatile su iznos za tekući kvartal i njima je odobrena rezervacija.\nU Sekretarijatu dodaju da pismeno mogu da im se obrate i sve ostale stranke koje podnesu zahtev da pod navedenim uslovima žele rezervaciju. Inače, broj parking-mesta koja se mogu odobriti zavisi od saobraćajno-tehničkih uslova i zahteva za parkiranje u zoni sedišta pravnog lica, u ovom slučaju političke stranke.\nDS 11, DSS I SRS PO PET…\nNAJVIŠE rezervisanih mesta imala je Demokratska stranka – 11, DSS i SRS po pet, „dinkićevci“ četiri, SPS tri, a PUPS i Ljajićev SDPS po jedno. Posle revizije, samo su socijalisti i „penzioneri“ produžili rezervacije.\nPOLITIČARI KAO – INVALIDI?!\nODLUKA o javnim parkiralištima predviđa i besplatno parkiranje. U članu 14. se navodi da se korišćenje obeleženog parking mesta ne naplaćuje kategoriji invalida na osnovu procene nadležne gradske službe za socijalnu zaštitu.\nSTOP DIVLjEM PARKIRANjU\nEKIPE „Zelenila“ u koordinaciji sa „Beokom servisom“ počele su akciju uređenja priobalja i sprečavanja korišćenja zelenog pojasa za bespravno parkiranje vlasnika splavova. Pošto je uočeno da se prostor priobalja koristi i kao mesto za „divlje“ parkinge, izdat je nalog komunalnim službama da se takve pojave što pre spreče. Neki od takvih parkinga nalaze se čak i na samom prostoru Beogradske tvrđave.


"Mladi jahači" prošli kroz Bor - MEDIJA CENTAR BOR );\n„Mladi jahači“ prošli kroz Bor\nBor, Niš, Zaječar, Pirot, Vranje,\nDruštvo za razvoj dece i mladih – Otvoreni klub Vas organizovalo je javnu diskusiju u okviru projekta „Youth Riders“ / „Mladi jahači“ u ponedeljak, 05. juna 2017. godine u Boru, u sali Skupštine opštine Bor.\nCilj diskusije bio je predstavljanje ključnih rezultata iz najnovijeg istraživanja na temu omladinskih politika i učešća mladih u pograničnom regionu u Srbiji i Bugarskoj i prezentovanje indikatora omladinske politike razvijenih od strane Evropskog Omladinskog Foruma. Pored toga, promovisana je online platforma „Virtualna zajednica primera dobrih praksi“ sa bazom omladinskih organizacija iz srpsko-bugarskog pograničnog regiona.\nUvodničari na javnoj diskusiji bili su Jovan Marinković, koordinator projekta za Srbiju, Sabrina Kalachova, koordinatorka projekta za Bugarsku. U plenarnoj diskusiji grupa od 10 mladih aktivista iz Bugarske prenelo je informacije o trenutnom stanju u bugarskoj prekograničnoj oblasti, predstavivši primere dobrih praksi i osvrnuli se na aktuelne potrebe i izazove. Fokus aktivnosti bio je na pokretanju konstruktivnog, strukturnog dijaloga između donosioca odluka i omladinskih orgaizacija, odnosno mladih na lokalnom nivou i razmatranju preporuka za unapređenje trenutnog stanja u lokalnom omladinskom sektoru i omladinskoj politici u srpsko-bugarskom pograničnom regionu.\nNa skup su učestvovali donosioci odluka, predstavnici lokalne samouprave iz Bora, Slobodan Knežević i Suzana Branković kao i predstavnici lokalne Kancelarije za mlade, predstavnici javnih ustanova i institucija, omladinskih organizacija, udruženja građana i učeničkih parlamenata srednjih škola, zatim omladinski radnici koji rade za mlade i sa mladima, aktivni mladi pojedinci, volonteri, aktivisti, kao i predstavnici medija.\nPosebno interesovanje izazvalo je predstavljanje realizovanih projekata mladih iz učeničkog parlamenta gimnazije “Bora Stanković” iz Bora koje su predstavili Nikola Vasiljević, Filip Ignjatović i Sofija Dolan. Za goste je interesantan i Projekat licenciranog omladinskog centra vršnjačke edukacije koji je predstavilo udruženje KOKORO i njegova predednica Milojka Milivojević.\nO „Youth Ride“-u\nYouth Ride je kampanja podizanja svesti koju realizuje grupa mladih aktivista iz Srbije i Bugarske, tzv. „Youth Rider-i“. U prethodnom periodu realizovana je serija od pet jednodnevnih javnih diskusija u bugarskom pograničnom regionu i to u Vidinu, Montani, Vracu, Perniku i Ćustendilu, dok je u srpskom pograničnom regionu planirano održavanje javnih diskusija u Boru, Zaječaru, Nišu, Pirotu i Vranju.\nProjekat „Youth Riders“ / „Mladi jahači“, realizuje Društvo za razvoj dece i mladih – Otvoreni klub iz Niša u partnerstvu sa organizacijom Free Youth Center iz Vidina, kao vodećim partnerom i Udruženjem za lokalni razvoj Kamenica, a kofinansira Evropska unija preko Interreg-IPA Programa prekogranične saradnje Bugarska-Srbija, No CCI No 2014TC16I5CB007. Opšti cilj projekta je izgradnja kapaciteta i saradnja u oblasti mladih i omladinske politike, koji treba da doprinesu integraciji i društveno- ekonomskom razvoju bugarsko-srpskog pograničnog regiona. Više informacija o projektu dostupno je na zvaničnom sajtu www.youthriders.eu.\nO Otvorenom klubu\nDruštvo za razvoj dece i mladih – OTVORENI KLUB je udruženje građana iz Niša, osnovano 1996. godine sa ciljem unapređenja položaja dece i mladih i stvaranja jednakih uslova za njihov razvoj kroz organizovanje obrazovnih i kreativnih radionica, treninga, zagovaranja, lokalnih akcija i međunarodnih razmena. Više informacija o Otvorenom klubu dostupno je na zvaničnom sajtu organizacije www.oknis.org.rs.\nKorona virus: Još 13 preminulih, EU skinula Srbiju i Crnu Goru sa liste bezbednih zemalja 14. јула 2020.\nPutovanja u doba korone: Šta sve znamo o otvaranju granica za građane Srbije 14. јула 2020.\nKorona virus i medicinska oprema: „Svaki respirator postaje zlata vredan" 14. јула 2020.


Univerzidad de Čile osvojio Kopa Sudamerikana\nEkipa Univerzidad de Čilea uspela je da osvoji prvu internacionalnu titulu pošto je u finalu Kopa Sudamerikana (južnoamerički pandan Ligi Evrope) zadržala prednost od 1:0 iz prvog duela i pred svojim navijačima ubedljivo savladala ekvadorski LDU Kito sa 3:0.\nČileanci su tokom celog takmičenja bili ubedljivi, a zbog sjajnih igara u domaćem šampionatu, kao i u Kopa Sudamerikani, mnogi su ih prozvali "južnoameričkom Barselonom".\nOni su poveli već u 3. minutu fenomenalnog i talentovanog Eduarda Vargasa, kojem je to bio deseti gol u takmičenju i time se izdvojio kao najbolji strelac u istoriji Kopa Sudamerikane.\nDeset minuta pre kraja meča Gustavo Espinoza je povisio na 2:0, a fenomenalnu partiju zaključio je u 87. minutu Vargas drugim pogotkom, za fudbalske udžbenike - 3:0.\nUniverzidad de Čile\nZA PET GODINA UZEO JE TRI TITULE Miloš Ninković osvojio trofej u Australiji i sa saigračima ISPISAO istoriju!\nNOVI SLUČAJ KORONE U SVETSKOM FUDBALU! Legendarni kapiten Barselone POTVRDIO da je pozitivan i odmah otkrio kako se oseća!\nLegendarni španski fudbaler, Ćavi Ernandez saopštio je da ima korona virus.\nDRUGA OPCIJA Mikel kvari posao: Gudelju propao transfer u Kinu?\nPrelazak Nemanje Gudelja iz Ajaksa u Tjanđin je pod znakom pitanja, pošto su holandski mediji preneli da je srpski fudbaler druga opcija za kineski klub.\nKUP KONFEDERACIJA - I Mažić se upoznao sa toliko osporavanim “video snimkom” /VIDEO/\nU utakmici drugog kola grupe B Kupa Konfederacija Kamerun i Australija su igrali nerešeno (1:1), a ovaj meč sudio je naš Milorad Mažić.\nKAO DA NASTUPA VELIKA ALBANIJA Fudbaleri sa Kosova igraju kvalifikacije za Mundijal u Skadru\nFudbalska reprezentacija samoproglašene Republike Kosovo svoje mečeve u kvalifikacijama za Svetsko prvenstvo u Rusiji kao domaćin će igati u albanskom Skadru, objavio je premijer Albanije Edi Rama.\nTransferi: Džeko bi mogao u Dortmund, Snajder mora da se izjasni do kraja dana!\nZimski prelazni rok ušao je u treću nedelju, a završiće se kada i januar. U tradicionalnom Blicsport.rs blogu uživo posvećenom fudbalskim transferima možete iz minuta u minut da svakodnevno pratite najnovije informacije vezane za prelaske igrača i trenera kako u domaćim, tako i svetskim klubovima.\nREMI PO MERI "ORLOVA" Austrija iskopirala magiju "orlića", Irska jedva do boda /VIDEO/\nFudbaleri Austrije bili su na pragu da trijumfuju kao gosti, ali je Republika Irska pet minuta pre kraja došla do boda i konačnih 1:1 u šestom kolu naše D grupe u kvalifikacijama za Mundijal 2018. u Rusiji.\nAUSTRALIJA ODABRALA SELEKTORA Odveo jednu reprezentaciju na Mundijal, a tamo će voditi drugu\nKonačno je postalo poznato ko će predvoditi fudbalsku reprezentaciju Australije na Svetskom prvenstvu u Rusiji.


Američki budžet ponovo sporan\nDemokratski zakonodavci ponovo u sporu sa republikancima u pogledu budžeta\nRepublikanci i demokrate u Sjedinjenim Državama ponovo su u zastoju oko budžetskih pitanja što ugrožava sredstva za pomoć u vanrednim situacijama. Taj zastoj bi takodje, kasnije ove nedelje, mogao da dovede do delimičnog zatvaranja vladinih agencija.\nU petak je Senat blokirao zakonski predlog kojim bi se pružila hitna humanitarna pomoć i izbeglo delimično zatvaranje vladinih agencija. Tim zakonskim predlogom bi se finansirao rad vlade do 18. novembra i uključilo 3,65 milijardi dolara za pomoć u zemlji u slučaju katastrofa.\nMedjutim, demokrate u Senatu smatraju da taj plan republikanaca ne pruža dovoljno sredstava fondu za humanitarnu pomoć. Demokrate su takodje kritikovale odredbu kojom bi se za milijardu i po dolara smanjili vladini programi za čistu energiju, rekavši da bi se tim smanjenjem osujetilo otvaranje novih radnih mesta.


Najbolji studenti iz Srpske na praksi u Narodnoj banci Srbije - Novosti Plus\nOva banka je tokom ljeta organizovala praksu za ukupno 34 studenta sa univerziteta u Beogradu, Novom Sadu, Nišu i Prištini, kao i sa fakulteta u Srpskoj.\n“Praksa će se obavljati u 16 organizacionih u Beogradu i u filijali u Nišu”, saopšteno je iz Narodne banke Srbije.\nGuverner Narodne banke Srvije Jorgovanka Tabaković rekla je da zaposleni u toj instituciji žele da vještine stečene višegodišnjim uspješnim radom prenesu na mlade kolege.\n“Posebno me raduje činjenica da će pored najboljih studenata iz Srbije, koji tradicionalno rade u Narodnoj banci Srbije, po prvi put i najbolji studenti iz Republike Srpske obavljati praksu u Srbiji”, istakla je Tabakovićeva.\n← Kompanija m:tel i ove sezone generalni sponzor FK „Borac“ Banjaluka\nDodik: Dobra odluka grada Banjaluka da svi učenici osnovnih škola dobiju besplatne udžbenike →


Sportske.net - Ćurčić progovorio o sukobu Kolarova i Mitrovića\nĆurčić progovorio o sukobu Kolarova i Mitrovića\nNakon ubedljive pobede koju su reprezentativci Srbije ostvarili u duelu sa Azerbejdžanom selektor Radovan Ćurčić osvrnuo se na incident koji se sredinom nedelje dogodio na treningu.\nFudbalska reprezentacija Srbije u nedelju je u Sankt Peltenu savladala Azerbejdžan u prijateljskom susretu igranom u sklopu priprema za predstojeći duel sa Danskom u Kopenhagenu.\n"Orlovi" su posle dužeg vremena lako izašli na kraj sa nekim od protivnika a dobra igra krunisana je ubedljivom pobedom.\n"Zadovoljni smo, postigli smočetiri gola, ali videli smo i svoje probleme. Radićemo na njihovom otklanjanju sledećih sedam dana. Psihološki bi trebalo da napredujemo jer je evidentno da smo u proteklom period, zbog slabijih rezultata i u prijateljske utakmice ulazili previše opterećeni" rekao je selektor Ćurčić nakon meča sa Azerima.\nPored komentarisanja utakmice koju su "Orlovi" odigrali u Sankt Peltenu selektor Radovan Ćurčić otkrio je šta se sredinom nedelje dogodilo na jednom od treninga kada su se sukobili Aleksandar Kolarov i Stefan Mitrović.\n"Situacija se dogodila pre četiri dana na treningu i svi krivicu preuzimam na sebe. Želeo sam treninge ove nedelje sa puno duela, sa dosta takmičenja, agresije…" počeo je priču Ćurčić a onda dodao,\n"Nije to bilo ništa što se dogodilo ni prvi ni poslednji put, važno je da nije preraslo u veći konflikt. Sutradan smo imali još bolji trening. Nama je bitno da su ta dva igrača posle pet minuta bili u još boljim odnosima nego pre toga" istakao je selektor.\nStrateg "Orlova" istakao je da rezultatski neuspesi ostavljaju traga na ekipu te je konflikt na relaciji Kolarov - Mitrović objasnio nervozom koja se javlja zbog loše pozicije u kojoj se Srbija trenutno nalazi.\n"Nismo nimalo mirni jer imamo jedan bod, nervozni smo previše i želimo što pre da izađemo iz ove situacije. Sve su to logične posledice" zaključio je Ćurčić.\nNarednu takmičarsku utakmicu u kvalifikacijama za Evropsko prvenstvo Srbija igra 13. juna u Kopenhagenu protiv selekcije Danske.\nNemojte puno pricati,lako je pobediti Azerbejdzan,pustite svadje i gluposti i pobedite Dansku i svima dobro.\nNikoga nije lako pobediti\nMa ko kod se bavio ili se bavi sportom jasno mu je da su sukobi sastavni deo toga.Ali sve se zavrsi posle 5 min ;D\nMenjajte Curcica, vidite da razumno razislja.... xD zmaci nece dugo da odgovara FSS-u :) svaka cast orlivima :)


Ministri bogatih i zemalja u razvoju pokušali da se dogovore o subvenicjama u poljoprivredi\nMinistri trgovine bogatih i zemalja u razvoju pokušali su tokom protekle nedelje da se dogovore o subvenicjama u poljoprivredi, kako bi se došlo do okvirnog sporazuma uoči nastavka pregovora o slobodnoj trgovniskoj razmjeni, čiji je cilj snaženje globalne ekonomije. Istovremeno, američki privredni zvaničnici upozoravaju na posledice visokih cena nafte, dok iz OPEK-a poručuju da bi ekonomske posledice mogle da budu umanjene ukoliko se povećaju prerađivački kapaciteti.\nDogovor o slobodnoj trgovini\nNa samitu u Ženevi, ministri trgovine su protekle nedjelje pokušali da dođu do deblokade pregovora o slobodnoj trgovini, zaustavljenih usled nesporazuma o carinama i poljoprivrednim subvencijama. Trgovinski partneri traže od EU da umanji subvencije poljoprivredi i omogući zemljama u razvoju fer nadmetanje na globalnom tržištu. Ministri pokušavaju da se dogovore pre decembra, kada bi Svetska trgovinska organizacija na samitu u Hong Kongu trebalo da prihvati sporazum o slobodnoj trgovini.\nVisoke cene nafte – opterećenje\nŠef američkih Federalnih rezervi, Alen Grinspen, ocenio je da visoke cene nafte opterećuju globalni ekonomski razvoj. Grinspen je na skupu poslovnih ljudi u Tokiju, rekao da će ovoga puta skok cena crnog zlata imati manje negativan uticaj jer je globalna ekonomija mnogo efikasnija, kada je u pitanju potrošnja nafte i njenih derivata.\nOPEK: Investirati u rafinerije\nFunkcioneri naftnog kartela OPEK-a, pozvali su zemlje potrošače da se protiv skupe nafte bore ulaganjima u prerađivačke kapacitete. Predstavnicima organizacije za azijsko-pacifičku saradnju /APEC/ na samitu u Južnoj Koreji, rečeno je da na visoke cene nafte više utiče nedostatak kapaciteta rafinerija, nego nestašica nafte. Neke od zemalja APEK-a skupa nafta dodatno opterećuje, pošto su, da bi olakšale život potrošačima, velikim subvencijama umanjile cene goriva.\nInfacija u SAD\nKonačno, visoke cene nafte, dovele su inflacije u Americi. Vlada je saopštila da su veleprodajne cene proteklog meseca porasle za 1.9 odsto – što je najveći skok u proteklih 15 godina.


Predata lista Aleksandar Vučić – Zato što volimo Medveđu – Radio Medvedja\nPredata lista Aleksandar Vučić – Zato što volimo Medveđu\nPosted on 26 јула, 2019 26 јула, 2019 by Vesti\nKoalicija SNS-SPS-JS danas je predala izbornu listu Aleksandar Vučić – Zato što volimo Medveđu, za izbore koji će se održati u Medveđi 8. septembra.\nNosilac ove liste je dr Nebojša Arsić, koji je ovom prilikom istakao da su rezultati rada u prethodne četiri godine upravo ono što kvalifikuje ovu listu, i mi očekujemo ubedljivu pobedu. Očekujemo i pomoć centrale SNS kao stožera vlasti u Srbiji, a mi smo u Medveđi na pravi način reprezentovali i našeg predsednika i našu stranku.\nPodršku ovoj listi pružili su i koordinator SNS za Jablanički i Pčinjski okrug Dragan Stevanović, kao i predsednik IO SNS Darko Glišić, koji je izjavio da sam podatak da je u Medveđi boravio predsednik Aleksandar Vučić i da se ovde investira govori da se Medveđi poklanja neuporedivo više i brige i sredstava. Do 8. septembra predstavićemo svim građanima naše rezultate i preporučiti se za novi mandat i zatražiti njihovu podršku ukoliko su zadovoljni radom i postojećim rezultatima.\nPosted in Vesti Tagged lokalni izbori 2019 medvedja\n← Prijem turista iz Francuske kod predsednika opštine\nVidra iz Leskovca pobednik turnira „Sijarinska banja 2019“ →


Velike vojne vežbe Severne flote: Brodovi, podmornice, avioni - Sputnjik Srbija\n17:06 18 Jun 2021\nVelike vojne vežbe Severne flote: Brodovi, podmornice, avioni\n08:57 23.07.2016 (osveženo 09:42 23.07.2016) Preuzmite kraći link\nViše od 100 vojnih brodova, atomskih i dizel podmornica, i brodova za pružanje podrške isplovilo je u Barencovo i Belo more u okviru komandno-štabnih vojnih vežbi, saopštio je vršilac dužnosti načelnika pres-službe Severne flote kapetan Andrej Luzik.\nU Rusiji se održavaju vojne vežbe strateških raketnih snaga\n„Iznenada su podignite jedinice kopnene i obalske vojske. Jedinice morske pešadije i posebne motorizovane brigade izvele su marš u području gde se nalazi vojna tehnika. U vežbama učestvuje više od 1.000 jedinica vojne tehnike“, rekao je pres-sekretar Severne flote Andrej Luzik.\nOn je naveo da u vežbama učestvuju vojnici 45. Armije Ratnog vazduhoplovstva i PVO Severne flote. Sa aerodroma je podignuto 30 letelica različitih tipova radi izvršavanja zadataka u vazduhu i prelaska na alternativna mesta.\nOsim toga, protivvazdušne raketne divizije Koljske jedinice PVO nalaze se u ovom području radi zaštite flote od udara uslovnog protivnika iz vazduha.\nPrema rečima Luzika, vežbe Severne flote se održavaju čitav dan, do večeras će se većina brodova, podmornica, jedinica kopnenih i obalskih snaga i divizija PVO vratiti u svoje baze. Navedeno je da je komandant Severne flote viceadmiral Nikolaj Jevmenov lično iz vazduha proverio organizaciju raspoređivanja snaga flote u Barencovom i Belom moru.


Održana 14. zona slobode\nPočetak/Politika/Održana 14. zona slobode\nPredstavnici opozicionih stranaka koje su potpisale Sporazum sa narodom razgovarali su i ove subote sa građanima Niša.\nMiodrag Stanković predsednik Gradskog odbora DS Niš i jedan od lidera Saveza za Srbiju-Niš rekao je da se još jednom pokazuje da je oteto prokleto.\n„Republika je otela niški aerodrom, doduše uz pomoć rukovodstva grada Niša, pre godinu dana, ali se upravo ovih dana pokazuje da ono što je oteto ne može biti dobro. Odbornici Demokratske stranke u Nišu su na sednici Skupštine Grada Niša, na kojoj je vladajuća većina donela odluku o poklanjanju niškog aerodroma Republici, ukazivali da je ta priča ustvari samo bajka kako će se razvijati aerodrom. Iako se samo u bajkama živi „srećno do kraja života“, nekada niškom aerodromu taj kraj izgleda uskoro dolazi. Aerodromu Konstantin Veliki kako je predat Republici „život“ će izgleda trajati kraće nego što traju autoputevi aktuelne vlasti“, istakao je Stanković.\nKroz farsu za glasanje o izboru novih avio linija sa niškog aerodroma, vladajuća SNS i njeni funkcioneri su u stvari izabrali trinaest linija na kojima će leteti avioni Er Srbija, a u stvari će Vlada Srbije pokrivati gubitke nacionalne avio kompanije. Koliko su dobro izabrali linije na kojima će se leteti, pokazuje i to da na nekim letovima ima samo po 4 putnika, pa ih prevoze autobusima sa Niškog aerodroma na Beogradski i odatle lete, čulo se na zoni slobode.\n„Vladajuća većina je uspela da za samo 6 meseci od nekada najperspektivnijeg aerodroma napravi gubitaša, optužujući sama sebe. SNS je na vlasti već 7 godina. Gubitak od 17 miliona dinara je nastao za vreme vlasti SNS u Nišu. Obmanjivali su sve nas stvarajući lažnu sliku o pozitivnom poslovanju od 4 miliona a u stvari su za samo 8 meseci napravili gubitak od 17 miliona?! Građane Niša ne interesuje ko je bio direktor, jer ga je postavljala vladajuća SNS, stoga ona i snosi odgovornost za to“, naglasio je Stanković.\nOdbornici Demokratske stranke su prošle godine, zajedno sa drugim odbornicima iz opozicije ali i zajedno sa Udruženim pokretom slobodnih stanara, Media i reform centrom, Nacionalnom koalicijom za decentralizaciju i Proaktivom podneli tužbu upućenu Gradu Nišu radi poništenja Odluke o prenosu udela i osnivačkih prava nad javnim preduzećem za aerodromske usluge „Aerodrom Niš“, kao i poništenje ostalih propratnih akata koje se odnose na otuđenje niškog aerodroma.\n„Očekujem da će Upravni sud, nakon skoro godinu dana od podnete tužbe reagovati i u skladu sa Tužbom poništiti sramnu Odluku koja je većinski usvojena na sednici Skupštine Grada Niša, održanoj 22. juna 2018. godine. Mi nećemo odustati dok se Odluka ne poništi i Gradu Nišu vrati ono što je oteto. Nakon smene vlasti na čelu sa Srpskom Naprednom Strankom vratićemo Aerodrom Nišlijama“, obećao je Stanković.\nPredrag Jovović poverenik Pokreta slobodnih građana za grad Niš rekao je da grad vode neodgovorni ljudi koji izvršavaju naloge svojih beogradskih gazda zarad sitnog ličnog profita.\n„Podaci o tome kako posluje aerodrom, kako se finansira i šta se subvencioniše, različiti su u zavisnosti od toga da li o njemu govori „staro“ ili „novo“ rukovodstvo aerodroma. Pritom se zaboravlja da se sa čak pet miliona evra godišnje subvencionišu letovi koji nisu popunjeni do mere ekonomske isplativosti. Kome su potrebne ovakve linije koje se subvencionišu nenormalnim količinama našeg novca? Za čiji račun radi Aerodrom? Za račun Srbije ili „Er Srbije“?“, pita Jovovoić\nMiodrag Stanković Predrag Jovović Zona slobode


Ministar poljoprivrede Srbije Branislav Nedimović izjavio je da je od danas zabranjen uvoz mleka i mlečnih prerađevina bosanskog proizvođača “Mlečna industrija – MI 99” iz Gradačca zbog neodgovarajućeg kvaliteta, odnosno neusklađenosti onoga što piše ne deklaraciji i samog proizvoda.\nPodsetio je da je pre nekoliko dana bila čitava šarža pakovanja tog mleka u kome je zapravo bila bela voda, a ne mleko i dodao da ne želi da ulazi u analizu da li je u pitanju greška u proizvodnji, jer je mlekara dužna da isporuči mleko kvaliteta kakav je naveden na deklaraciji.\nNedimović je istakao da Srbija, vodeći računa o svojoj prehrambenoj sigurnosti, ima alate kako da spreči plasman ovakvih proizvoda na tržište.\n“Naše laboratorije su utvrdile da to ne odgovara onome što piše na deklaraciji, naročito u pogledu mlečnih masti. Ne da nije 2,8 odsto mlečne masti, nego je daleko ispod toga“, kazao je ministar poljoprivrede i dodao je da Nacionalna referentna laboratorija u Batajnici može da kontroliše 99 odsto roba.\n“Iskoristili smo i pravo koje imamo u skladu sa međunarodnim sporazumima i uputili veterinarsku inspekciju kod proizvođača na lice mesta”, kazao je Nedimović.\nUrušila se zgrada na Vračaru, stanari HITNO evakuisani (FOTO/VIDEO)


Iranska opozicija traži oslobađanje uhapšenih demonstranata\nIranski reformistički lideri Mir Hosein Musavi, Mahdi Karubi i bivši predsednik Mohamed Hatami pozvali su vlasti da oslobode sve privedene tokom nemira, koji su izbili posle predsedničkih izbora prošlog meseca.\nNjih trojica su se sastala kasno sinoć, a u zajedničkom saopštenju, objavljenom danas na Musavijevom veb sajtu, zahtevali su da se zaustavi surovi obračun vlasti sa protivnicima režima. Iranska policija privela je više od 1.000 demonstranata, političkih aktivista i novinara tokom demonstracija u Teheranu. Zvaničnici tvrde da je većina privedenih već puštena na slobodu. Pristalice opozicije tvrde da je predsedničke izbore 12. juna pratila izborna prevara, iako je prema zvaničnim rezultatima predsednik Ahmadinedžad ubedljivo pobedio.\nU međuvremenu, francuski predsednik Nikola Sarkozi zatražio od Irana da oslobodi Francuskinju, koja je privedena pod sumnjom da se bavila špijunažom. Sarkozi je ove optužbe protiv 23-godišnje studentkinje Klotilde Ris nazvao „čistom fantazijom“. Francuska je saopštila da je Risova prošle nedelje privedena na aerodromu u Teheranu, dok se vraćala kući posle pet meseci studija.\nIranske vlasti su je optužile da je učestvovala u protestima opozicije i da je poslala elektronsku poštu prijatelju, u kojoj su se nalazile informacije o protestima. Ministar spoljnih poslova Francuske Bernar Kušner rekao je da optužbe imaju veze s fotografijama, koje je studentkinja snimila mobilnim telefonom i poslala ih prijatelju putem MMS poruke.


Dabović i zvanično kandidat DPS za predsjednika Opštine Ulcinj\nna sjednici užeg rukovodstva partije odlučeno\nDabović je, prema saznanjima Vijesti, bio izbor i centrale DPS u Podgorici a osim njega do kraja u igri za nasljednika odlazećeg predsjednika Ljora Nrekića, koji je stekao uslove za starosnu penziju, bili su i direktor Ulcinjske rivijere Bojan Đakonović i aktuelni šef ulcinjskog DPS-a i sekretar za budžet i finansije Sead Osmanović\n14495 pregleda\t65 reakcija\t13 komentar(a)\nGlavni gradski arhitekta Aleksandar Dabović i zvanično je kandidat Demokratske partije socijalista (DPS) za novog predsjednika Opštine Ulcinj, odlučeno je sinoć na sjednici užeg rukovodstva ulcinjskog DPS, saznaju Vijesti.\nDabović je, prema istim saznanjima, bio izbor i centrale DPS u Podgorici a osim njega do kraja u igri za nasljednika odlazećeg predsjednika Ljora Nrekića, koji je stekao uslove za starosnu penziju, bili su i direktor Ulcinjske rivijere Bojan Đakonović i aktuelni šef ulcinjskog DPS-a i sekretar za budžet i finansije Sead Osmanović.\nOdbornički klub Force, ključnog koalicionog partnera DPS u lokalnoj vlasti, ranije je najavio da neće podržati nijednog kandidata Đukanovićeve partije za predsjednika Opštine Ulcinj.\nTo bi u krajnjem, moglo rezultirati i prekidom koalicione saradnje partnera koji su na izborima početkom 2018, osvojili najviše mandata- po osam.\nKako saznajemo, podršku svom kandidatu, DPS će tražiti večeras na sastanku sa ostalim koalicionim partnerima- DP(7 mandata), DUA(3), SD(3) i BS(1).\nSa njima i bez Force, DPS ima komotnu većinu u lokalnom parlamentu koji broji 33 odbornika ali je pitanje kakve sve posljedice bi proizveo izlazak Force iz široke koalicije imajući u vidu da bi tim činom partije na čijem je čelu Nazif Cungu, po automatizmu bio raskinut ugovor o saradnji iz aprila 2018.\nPrema tom koalicionom sporazumu, mjesto predjednika Opštine, nakon izbora prije tri godine, pripalo je DPS a funkcija šefa lokalnog parlamenta Forci.\nU istom sporazumu, potpisnici su se obavezali da će podržati kandidate partnera za predsjednika Opštine i SO.\nPrema nezvaničnim saznanjima, ukoliko Forca ostane pri svom stavu, DPS će inicirati smjenu predsjednika Skupštine opštine (SO) Ilira Čapunija, visokog funkcionera Force.\nRedovni izbori u Ulcinju očekuju se početkom naredne godine a Forca je za sada jedina partija iz vladajuće koalicije, koja se otvoreno zalaže za raspisivanje prijevremenih izbora.\nU toj partiji tvrde “da tokom rukovođenja opštinom, uz svesrdnu pomoć i podršku svih grana vlasti u Podgorici, nije ostvareno obećanje sa lokalnih izbora 2018, da bez DPS-a na čelu, nema razvoja grada“.\nUlcinjOpština UlcinjAleksandar DabovićLjoro NrekićSead OsmanovićDPSBojan ĐakonovićDPS UlcinjForcaNazif CunguIlir ČapuniPranvera Sulić


Od danas građani Kosova bez viza u EU – Magazin Vrijeme\nMaj 4, 2016 Mart 26, 2017 Magazin Vrijeme 0 Comments bezvizni režim, EU, kosovo, parlament\nEvropska komisija predložila je danas Savjetu ministara EU i Evropskom parlamentu da građanima Kosova uvede režim bez viza za boravak do najviše tri mjeseca u šengenskoj zoni EU.\nKako je saopštila Evropska komisija u Briselu, ovaj prijedlog je upućen zajedno sa povoljnom ocjenom Komisije da je Kosovo ispunilo sve zahtjeve predviđene “putnom mapom” za režim vizne liberalizacije.\nEvropski komesar za unutašnje poslove i imigraciju Dimitris Avramopuls rekao je da Komisija “ispunjava obećenje” da će predložiti liberalizaciju viznog režima za stanovnike Kosova koji budu imali biometrijski pasoš i dodao da će taj korak “olakšati kontakte među ljudima i ojačati poslovne, društvene i kulturne veze EU i Kosova”.\n– To je ishod napornog rada i uspješnih napora kosovskih vlasti u ostvarivanju dalekosežnih i zahtjevnih reformi na poljima pravosuđa i unutrašnjih poslova kao i za to vezanim sektorima vladavine prava i reforme pravosuđa – rekao je Avraopulos.\nU izvještaju o napretku kosovskih vlasti u ispunjavanju uslova za odobravanje bezviznog boravka građana Kosova do tri mjeseca u šengenskoj zoni, Evropska komisija podvači da do časa kad Evropski parlament i Savjet ministara EU treba to i da potvrde, Priština mora ratifikovatii sporazum s Crnom Gorom o utvrđivanju granične linije i ostvariti bitne rezultate u borbi protiv kriminala i korupcije.\nPrema prijedlogu Evropske komisije, pod uslovom da to usvoje i Savjet ministara EU i Evropski parlament, građani Kosova s biometrijskim pasošima mogli bi bez viza da putuju u šengensku zonu EU i da tamo ostaju najviše tri mjeseca, ali se ova mjera ne odnosi na Irsku, Veliku Britaiju kao i na šengenskom prostoru prisajedinjene Island, Lihtenštajn, Norvešku i Švajcarsku.\nSlavi se i na društvenim mrežama\nVijest da je Brisel Kosovu odobrio bezvizni režim, izazvala je oduševljenje na društvenim mrežama korisnika sa Kosova koji pod haštegom #VisaLiberalisationKosovo pišu da je ovo “veliki korak koji je posljedica velikog truda” i da je ova odluka kraj izolacije Kosova.\n← Godišnjica napada na Goražde: Priredbom “U zemlji snova” prkosili ratu\nDesetogodišnjak hakovao Instagram i zaradio 10.000 $ →\nMaj 23, 2016 Magazin Vrijeme 0\nPogledajte napad na direktora FK Partizan iz drugog ugla (VIDEO)\nApril 30, 2016 Magazin Vrijeme 0\nPonižavanje srpskog naroda pred takozvanim ambasadama takozvane Republike Kosovo\nNovembar 23, 2017 Magazin Vrijeme 0


Akcija ‘Zima 2011’ – SARAJEVO.co.ba\nObjavljeno 13. 11. 2011 od sarajevo.co.ba\nAkcija ‘Zima 2011’\nU periodu od 14. do 30. novembra 2011. godine bosanskohercegovački auto-moto klub (BIHAMK) će realizovati tradicionalnu saobraćajno-preventivnu akciju pripreme vozila za zimsku sezonu pod nazivom “Zima 2011”.\nBIHAMK - Tehnički centar Ilidža, Sarajevo\nOsnovni cilj akcije je omogućiti svim motorizovanim građanima besplatnu preventivnu kontrolu ispravnosti uređaja i sklopova na motornim vozilima i otklanjanje eventualnih sitnih neispravnosti vozila, pripremu vozila i vozača za predstojeće zimske uvjete vožnje, a s ciljem poboljšanja sigurnosti cestovnog saobraćaja.\nAkciju realizuju organizacione jedinice Službe pomoć-informacije i AMK-ovi na trideset lokacija u vremenu rada organizacionih jedinica (od 8h do 16h).\nAkcija će biti realizovana u Tehničkim centrima BIHAMK-a i subotom i to u Sarajevu od 9 do 16 sati,, te Zenici od 9 do 15 sati.\nU Auto-moto klubovima i servisima – organizacionim jedinicama SPI-a, ovlaštene osobe će besplatno vršiti:\n– kontrolu tekućina (tekućine za hlađenje, tekućinu akumulatora, motorno ulje,…)\n– kontrolu pneumatika (naduvanost, dubinu šara, opšti izgled i stanje,…)\n– kontrolu svjetala i svjetlosne signalizacije (Stop svjetla, pokazivači pravaca, duga svjetla, kratka svjetla, svjetla za vožnju unazad, …)\n– kontrola uređaja i opreme koji omogućuju normalnu vidljivost iz vozila (prozori i stakla, vozačka ogledala, uređaj za provjetravanje i zagrijavanje vozila,…)\n– kontrola uređaja za upravljanje…,\n– kontrola obavezne opreme i pribora….\nDetaljnije informacije mogu se dobiti u Pozivnom centru BIHAMK-a putem telefona 1282.\nObjavljeno u Sarajevske novostiOznačeno BIHAMK,saobraćaj,zima\nNazad Puknuti najnormalnije pucaju\nNaprijed Sjećanje: Mišo Mrvaljević


Zbog popravke puta u delu Omladinske ulice: Obustava saobraćaja na deset dana\nPopravka puta u Omladinskoj ulici u Bečeju, od ulice Jug Bogdana do Vojvode Živojina Mišića, biće započeta u nedelju, 14. aprila, saopšteno je iz lokalne samouprave.\nNa tom delu ulice biće skinut oštećeni asfalt i naneće se novi sloj.\nPredviđeni rok radova je od 14. do 23. aprila i za to vreme ulica će biti zatvorena za saobraćaj motornih vozila uz povremeno propuštanje stanovnika tog dela ulice. Iz lokalne samouprave apeluju na građane, koji stanuju u tom delu ulice, da koriste alternativne prilaze svom objektu.\nSanacija dela Omladinske ulice deo je programa održavanja atarskih puteva. Podsetimo da je u drugoj polovini marta meseca započeta izgradnja 10 otresišta i održavanje nekoliko atarskih puteva na teritoriji opštine.\nIzvođač radova ima rok od 45 radnih dana da osim izgradnje 10 otresišta, u Omladinskoj ulici sa 348,79 metara skine oštećeni asfalt i da taj deo puta presvuče novim slojem, da asfaltira 510 metara Segedinskog puta u Bačkom Petrovom Selu, da na putu za Poljanice skine oštećeni asfaltni sloj i 302 metra puta presvuče novim slojem.\nViše iz ove kategorije « „Potisje“ Bečej: Izmene rasporeda odvoženja komunalnog otpada\tNa teritoriji SO Bečej: Tretman suzbijanja krpelja u ponedeljak »


Kako prenosi agencija Beta pisanje grčkog lista Ekatimerini, grčki opozicioni lideri odbacili su novi predlog za rešenje višegodišnjeg spora Grčke i Makedonije oko imena.\nPredlog makedonskog premijera Zorana Zaeva grčkom premijeru Aleksisu Ciprasu bio je da se Bivša jugoslovenska republika Makedonija nazove “Republika Ilindenska Makedonija”, ali je grčka opozicija to odbila, piše grčki list, dodajući da grčka vlada smatra da ovaj predlog predstavlja osnovu za dalje razgovore.\nA makedonski mediji su preneli da je Zaev izjavio da će Makedonija “mogućim sporazumom prihvatiti da novo složeno ime bude za opštu upotrebu, a da će se za unutrašnju upotrebu sprovoditi u fazama” i najavio referendum po tom pitanju, dodajući da je grčka strana to prihvatila.\nGrčka Vlada je saopštila da predlog za rešavanje spora oko imena Makedonije treba da sadrži geografsku ili vremensku odrednicu i da pozdravlja to što Makedonija prihvata rešenje za ime i za domaću i međunarodnu upotrebu.\n“Mi ipak ohrabrujemo naše susede da nastave da rade na pronalaženju opšteprihvatljivog imena sa geografskom ili vremenskom odrednicom, kao što predviđa paket predloga koje je izneo specijalni izaslanik UN Metju Nimic”, saopšteno je iz grčke Vlade.\nIpak, makedonska vlada smatra da je ponuđeno rešenje (“Republika Ilindenska Makedonija”) “ime sa vremenskom odrednicom koje se poziva na konkretne datume iz prošlosti i realna je mogućnost za kompromis koji zadovoljava obe strane”.\n“Tim imenom pravimo potpuno razgraničenje sa regionom Makedonija u Grčkoj. Razgraničenje po svakom aspektu”, navodi Vlada Makedonije.\nDodaje se da je Ilindenski ustanak zajednička borba multietničkog naroda Makedonije za socijalna prava i slobode i da nema nikakve teritorijalne aspiracije ni prema jednoj susednoj zemlji, uključujući i Grčku. “To je ista borba i 1903. i 1944. godine”, navodi se u saopštenju makedonske vlade.\nPrema grčkim opozicionim strankama Nova demokratija, Pokret za promene (u čijim je okvirima PASOK) i Komunistička partija Grčke, naziv “Ilindenska Makedonija” ne eliminiše iredentizam, dok su Zlatna zora i Savez centralista, ne samo protiv konkretnog imena, već i protiv bilo kog predloga koji sadrži termin Makedonija.\nTags: aleksis cipras, bjrm, grčka, ilindenska makedonija, makedonija, zoran zaev\nPoreska uprava, udarna pesnica režimaIzvesno poskupljenje goriva


Snouden ubijedio kolege iz NSA da mu daju lozinke?\nNaslovnica Preko okeana Amerika Snouden ubijedio kolege iz NSA da mu daju lozinke?\nAmerika – Odbjegli saradnik američke Nacionalne bezbednosne agencije (NSA) Edvard Snouden koristio je kompjuterske lozinke koje su mu nesvjesno odale kolege u špijunskoj bazi na Havajima kako bi pristupio poverljivim podacima koje je potom otkrio medijima, navode izvori bliski istragama vlade SAD.\nZaposleni u NSA koji su svoje pasvorde za logovanje u tajne programe dali Snoudenu, identifikovani su, ispitani i smjenjeni sa zadataka, ali se ne zna da li su otpušteni ili su prebačeni na druge poslove, saopštio je izvor blizak istragama američke vlade o šteti nanjetoj objavljivanjem povjerljivih informacija, prenosi Rojters.\nSnouden je ubjedio između 20 i 25 kolega u regionalnom operativnom centru NSA na Havajima da mu daju svoje lozinke rekavši im da su mu pasvordi potrebni da bi mogao da obavlja svoj posao administratora komjuterskih sistema, navodi drugi izvor.\nOva najnovija vijest u slučaju “Snouden” potvrđuje da su neadekvatne bezbjednosne mjere u NSA igrale značajnu ulogu u najgorem odavanju povjerljivih podataka u 61-godišnjoj istorije ove agencije koja se bavi tajnim prisluškivanjem. Rojters je prošlog mjeseca prenio da NSA nije instalirala najnoviji softver protiv “procurivanja” informacija u bazi na Havajima prije nego što je Snouden, u proljeće ove godine, počeo da radi u tom centru i da “skida” izuzetno povjerljiva dokumenta te agencije i Centra za komunikacije britanske vlade.\nSnouden je radio u havajskoj bazi oko mjesec dana, tokom kojih je uspio da pristupi desetinama hiljada tajnih dokumenata, a američki program masovnog špijuniranja objelodanio je u junu u Hong Kongu, nakon čega je pobjegao u Rusiji gdje je dobio privremeni azil. Zvaničnici u NSA i Kancelariji direktora Nacionalne obaveštajne službe nisu željeli da komentarišu krivičnu istragu vezanu za Snoudena.\nIzvori bliski istrazi o razmeri štete koju je Snouden prouzrokovao navode da procjene sporo napreduju zbog toga što je odbjegli saradnik NSA uspio da zamete neke elektronske tragove o tome kako je pristupio tajnim dokumentima. Iako američka vlada sada vjeruje da zna kojim je sve podacima Snouden mogao da pristupi, istražitelji nisu sigurni koje je informacije on zapravo skinuo i u kolikom broju, navode isti izvori.


Solana uporedio rastrzanost Balkana na Istok i Zapad sa životom Tesle - 01.09.2017, Sputnik Srbija\nBivši visoki predstavnik EU Havijer Solana uporedio je prilike na Balkanu i rastrzanost regiona između Zapada i Istoka sa životom Nikole Tesle. 01.09.2017, Sputnik Srbija\npolitika, vesti, havijer solana\n19:17 01.09.2017 (Osveženo: 23:06 01.09.2017)\nU autorskom tekstu „Balkan između sukobljenih polova“, Solana navodi da zemlje regiona žele da učestvuju u „evropskom projektu“, ali da ujedno čine deo sveta koji je politički i kulturološki među najkomplikovanijima na planeti.\n„Nema jasnije ilustracije za opterećenu prošlost i sadašnjost ovog regiona, od života i nasleđa jednog od njegovih najizvrsnijih sinova — fizičara i izumitelja Nikole Tesle“, navodi Solana.\nBivši španski šef diplomatije navodi da je Tesla rođen u srpskoj pravoslavnoj porodici u gradu koji je sada deo Hrvatske, pa je njegova nacionalnost „predmet rasprave u regionu“.\n„Tesla je verovao da bi naučni napredak trebalo da stvara mostove između zemalja i da se kroz to postigne univerzalni mir. Međutim, postoje oni i u Hrvatskoj i u Srbiji koji žele da upodobe njegovo nasleđe na neprimeren način“, navodi Solana.\nNavodeći reči svoje naslednice Federike Mogerini da bi „Balkan lako mogao postati jedna od šahovskih tabli na kojima velike sile igraju svoju partiju“, Solana ističe da je region uvek bio „smešten“ između sukobljenih polova, koji projektuju svoju moć kroz isprepletane ekonomske, političke, istorijske i kulturne veze.\nSolana kaže da su ratovi iz devedesetih godina prošlog veka u bivšoj Jugoslaviji za Evropsku uniju uvek označavali veliki neuspeh, a da je pokušaj da se bivše republike uvuku u Uniju doneo različite rezultate.\n„Istovremeno, demokratski standardi na Zapadnom Balkanu doživljavaju eroziju, a druge zemlje sa jakim uticajem — Rusija, Turska i Mađarska, u kojoj EU nije uspela da zaustavi autoritarni nalet Viktora Orbana, nude alternativne političke modele“, piše Solana.\nBivši evropski zvaničnik i bivši generalni sekretar NATO-a kaže da Srbija pronalazi inspiraciju i u Josipu Brozu Titu, Pokretu nesvrstanih i Titovoj „sjajnoj igri između SAD i Rusije“.\n„Srbija se na sličan način zvanično određuje kao neutralna zemlja. Ipak, blisko sarađuje sa NATO-om kroz program Partnerstva za mir, dok istovremeno održava vojne vežbe sa Rusijom. Takođe, dok predsednik Aleksandar Vučić tvrdi da je čvrsto za evropske integracije, nije pokazao spremnost da se distancira od Rusije“, piše Solana.\nOn dodaje da se u priču, zajedno sa stavom o Kosovu, ali i ekonomskim projektima, uključila i Kina.\n„Evropska unija ne sme da izneveri očekivanja koja bi Tesla, bez sumnje, imao od nje. Svim Evropljanima bi trebalo da bude pružena mogućnost da učestvuju u evropskom projektu i ubiraju plodove njenog potencijala za promene. To je tačno ono što veći deo populacije na Balkanu želi. Lideri EU ne mogu da garantuju da će proces ulaska biti brz i lagan, ali samo oni mogu da osiguraju da putovanje bude vredno cilja“, navodi Solana.


05.01.2019 u 18:19\nVatra, suzavac i šok bombe u Parizu, dim iznad Muzeja Orsej\nPARIZ - Protesti „žutih prsluka” počeli su danas mirno u Parizu, ali se to promenilo kada su demonstranti gađali predmetima policiju, koja je postavila barikade na mostovima preko Sene i zapalili kante za đubre na otmenom Bulevaru Sen Žermen. Policija je ispalila suzavac kako bi sprečila stotine demonstranata da pređu reku i stignu do zgrade parlamenta, prenosi Rojters. AP dodaje da su francuske bezbednosne snage gađale i šok bombama učesnike prvog protesta ove godine. Iznad Muzeja Orsej i kupole Francuske akademije nadvio se dim kada je policija, skoro nevidljiva na početku demonstracija, krenula na demonstrante, čim su oni skrenuli sa unapred dozvoljene rute.\n05.01.2019 u 16:18\nPripadnici policije i pokreta „žuti prsluci” sukobili su se danas posle podne na ulicama Pariza, javila je agencija Frans pres, prenosi Beta. Protest je počeo mirno, ali su nedaleko od obale Sene i gradske skupštine demonstranti gađali policajce koji su zatim bacili suzavac na okupljene. Nakon sukoba sa demonstrantima, policija je mobilisala i jedinice za suzbijanje demonstracija. Građanski pokret „Žuti prsluci” pozvao je na nove proteste širom Francuske, ispred zgrada gradskih skupština u Parizu, Lionu, Bordou, Tuluzu, Nici, Bezansonu i Klermon-Feranu. Na Fejsbuku je najavljeno da će na protestima biti pročitano otvoreno pismo koje je pre dva dana upućeno francuskom predsedniku Emanuelu Makronu. U pismu je najavljen nastavak protesta sve dok značajno ne budu smanjeni\n03.01.2019 u 08:50\nI „žuti prsluci” mirno uživali u vatrometu\nPrema izveštajima agencija Berlin, Amsterdam, Njujork – Nova godina dočekana je širom sveta uz slavlje na ulicama i ponegde veoma jake mere bezbednosti. Trijumfalna kapija u Parizu, koja je poslednjih sedmica na meti demonstranata, sada je bila u centru novogodišnje proslave. Bilo je i ljudi u žutim prslucima ali su mirno stajali među desetinama hiljada građana koji su u ponoć posmatrali vatromet iznad kapije. Agencije prenose da su u Evropi tri osobe stradale od vatrometa. U Austriji je prilikom paljenja vatrometa preminuo 17-godišnji tinejdžer, dok su dvojica Holanđana preminula u dva odvojena incidenta u toku proslave novogodišnje večeri. U Mančesteru je 25-godišnji muškarac naoružan nožem vikao islamske slogane i napao prolaznike na stanici Viktorija, nedaleko od Mančester\n23.12.2018 u 12:20\nMakron pozvao na red posle protesta Žutih prsluka\nFrancuski predsednik Emanuel Makron pozvao je danas na „red i slogu” dan posle protesta pokreta „Žutih prsluka”, dok je premijer Eduar Filip obećao da će vlasti biti stroge prema počiniocima nasilja osuđujući antisemitska dela u Parizu. „Sad je vreme za red, mir i slogu. Našoj zemlji su neophodni sloga, jedinstvo i ozbiljno angažovanje za zajedničke ciljeve. Treba smiriti podele”, rekao je Makron koji je u poseti Čadu, prenosi Beta. Francuski predsednik je u izjavi za BFMTV rekao da počinioci nasilja mogu da očekuju „stroge sudske odgovore”. Filip je danas osudio nasilje nad policijom tokom protesta kao i antisemitska dela u Parizu. Demonstranti su juče napravili lutku s Makronovim likom, kojoj su potom odsekli glavu. Gurnuli su policajce na motorima koje su potom gađali raznim\n22.12.2018 u 13:20\nPARIZ – Pokret „Žuti prsluci”, koji je za danas planirao skup ispred dvorca Versaj kod Pariza, promenio je plan tako što su demonstranti odlučili da se okupe u pariskoj umetničkoj četvrti Monmartr, preneo je danas list Parizijen. Dvorac Versaj danas je preventivno zatvoren za posetioce, a u okolini su pojačane snage bezbednosti. Ulice koje vode ka dvorcu ponovo su otvorene za saobraćaj jer nema demonstranata, naveli su novinari s lica mesta. Građanski pokret nastavlja mobilizaciju započetu 17. novembra, ali s manjim intenzitetom nego na početku, posle ustupaka vlasti, a i zbog predstojećih praznika, prenosi Beta. Francuski mediji su preneli da se protesti organizuju u 14 gradova širom Francuske, među kojima u Bordou, Lilu, Lionu i Tuluzu. List Mond je preneo da u Parizu\n22.12.2018 u 10:41\nMuškarac poginuo tokom protesta „žutih prsluka” na autoputu\nPARIZ – Vozač automobila poginuo je jutros u južnoj Francuskoj kada je vozilom udario u kamion na okretnici koju su blokirali demonstranti poznati kao „žuti prsluci”, saopštile su lokalne vlasti. Vozač, 36-godišnji muškarac, poginuo je u saobraćajnoj nezgodi koja se dogodila u blizini Perpinjana, rekao je Rojtersu policijski izvor. Time je broj smrtnih slučajeva povezanih s višenedeljnim antivladinim protestima porastao na 10, prenosi Tanjug. Demonstranti i danas organizuju protestne akcije širom zemlje, kao i svake subote počev od polovine novembra.\n20.12.2018 u 11:16\nFrancuska policija se izborila za veće plate\nPARIZ - Francuska vlada pristala je danas da poveća plate policajcima i da plati višegodišnje neplaćene prekovremene sate. Nakon višenedeljnih protesta Žutih prsluka, koji su bili i nasilni, i sami francuski policajci su protestovali dok su tri vodeća sindikata policije dva dana vodili pregovore s ministarstvom policije, da bi kasno sinoć došlo do dogovora. Vlada je saopštila da dug za neplaćene prekovremene sate iznosi oko 275 miliona evra. Sindikati su pozdravili dogovor, označivši ga kao „realan napredak” nakon višegodišnjih pritužbi na uslove rada i slabe zarade, javila je agencija AP a preneo Tanjug. Francuska policija je u sredu protestovala na aerodromu „Šarl de Gol”, gde su stvoreni dugi redovi putnika koji čekaju.